הוועדה לקידום מעמד האישה ולשוויון מגדרי, כנסת 25, פרוטוקול מספר 9, 2023-02-01 00:00

פנינה תמנו: בוקר טוב לכולם, לכולן

פנינה תמנו:  בוקר טוב, חברי הכנסת היקרים

פנינה תמנו:  אני כבר אומרת שהדיון הזה יהיה מאוד ממוקד, כי אני איאלץ לסיימו מוקדם מכפי שצפינו

פנינה תמנו:      אנחנו דנים היום בסיוע בדיור ליוצאות מקלטים ונפגעות אלימות במשפחה – נושא כבד משקל, נושא חשוב ביותר, שמחד, החוק נותן לו מענים חלקיים, והמציאות חסרה מאוד, ואנחנו מאמינים שבקדנציה הזאת אנחנו נוכל ונצליח לעשות שיפורים בשיתוף פעולה עם משרד הרווחה, משרד השיכון וכלל הגופים הרלוונטיים

פנינה תמנו:  לצערנו, אלימות במשפחה אינה מהווה תבחין רלוונטי, וגם כשהיא מהווה – היא בשוליים לקביעת זכאות לדיור ציבורי בישראל

פנינה תמנו:  נכון ליוני 2022, פועלים בישראל תחת אחריות משרד הרווחה – תקנו אותי אם אני טועה, מנהלת הוועדה – 16 מקלטים לנשים נפגעות אלימות

פנינה תמנו:  דלית, היום אנחנו על 16 מקלטים?     

עידו אבגר: כן

פנינה תמנו: 	תחת אחריות משרד הרווחה פועלת גם 21 דירות מעבר לנשים נפגעות אלימות שסיימו את שהותן במקלטים וזקוקות לליווי מבחינה כלכלית

פנינה תמנו:  זה נכון ל-2021, ואחר כך נקבל את העדכון לגבי מספר דירות המעבר

אימאן ח'טיב יאסין: כמה דירות מעבר?     

פנינה תמנו: 21, וזה נכון ל-2021

פנינה תמנו:  אנחנו נקבל את העדכון המלא

פנינה תמנו:  אני מבינה שאנשים גם יגלו סובלנות לגבי עדכונים שאולי אין לנו, אם אנחנו לא מדייקים לחלוטין, ובשביל זה גם מתכנסת הוועדה

פנינה תמנו:      מערך הדירות מאפשר שהות בו-זמנית של 42 נשים וילדיהן

פנינה תמנו:  מענק עומד על 9,000 שקל, כשאישה יוצאת ממקלט

פנינה תמנו:  האמת היא שזה מענק מאוד מגוחך

פנינה תמנו:  חברי הכנסת, אני רק אספר לכם שכשאני הגעתי כשרת העלייה והקליטה לאחד הסיורים באחד המקלטים, החלטתי שאני נותנת להם תוספת של 6,000 שקל לנשים עולות

פנינה תמנו:  אין שום סיבה שלא נהיה שמעלים את המענק, אבל לא לשם כך התכנסנו

פנינה תמנו:      בגדול, יש לנו חוק אחד שתכף היועצת המשפטית תיגע בו, שנותן הסדרה לנשים שיוצאות ממקלטים ולא נותן את המענה לנשים שנמצאות בקהילה וסובלות מאלימות

פנינה תמנו:      כמובן שיש לנו פה את עידו מהממ"מ

פנינה תמנו:  הייתי דווקא פותחת איתך בעשר דקות

פנינה תמנו:  מה שכן אומר הוא שאם כולנו נתאר לעצמנו אישה על מזוודות ובהתלבטות של עוזבת או לא עוזבת ויוצאת ולאן כשהחרב מונחת על צווארה, והרבה פעמים אנחנו מדברים גם על נשים שהן לא בגפם כלומר יש ילדים, אנחנו מציבים אותן בנשים שהוא בלתי-אפשרי ואסור שזה יקרה לאף אחת

פנינה תמנו:  כל אחת שנמצאת בסיטואציה שבה היא צריכה לנוס על נפשה – לצערנו, היא נסה על נפשה, ולא הוא נס על נפשו, וגם בזה אנחנו מטפלים בוועדה – צריכה לדעת שיש מדינה חזקה וממשלה חזקה שעומדת לצידה, ולא רק באמירה אלא בכלים פרקטיים ומעניים אמיתיים ולא מענים שבאים למרק את המצפון שלנו כשלטון, כנבחרי ציבור

פנינה תמנו:  עידו, בבקשה

עידו אבגר: תודה רבה, גבירתי יושבת-הראש

עידו אבגר:  אני עידו אבגר ממרכז המחקר והמידע של הכנסת

עידו אבגר:  אציג באמת מאוד בקצרה, אפילו לא בעשר דקות, קצת נתונים ממסמך שכתבנו עבור הוועדה לפני כחצי שנה

עידו אבגר:  בעצם, בספרות המחקר מקובל שאלימות זוגית היא גורם מוביל לחסרות בית בעיקר בקרב נשים, ועצם החשש מאלימות עלול למנוע מנשים רבות לעזוב מערכת יחסים אלימה בגלל החשש שלא יהיה להן איפה לגור, בגלל קשיים כלכליים

עידו אבגר:  בהקשר הזה, גם אמנת איסטנבול, בהקשר הבין-לאומי, וגם הוועדה הבין-משרדית לטיפול באלימות במשפחה פה בישראל המליצו על הענקת שירותי תמיכה ודיור לנפגעות אלימות

עידו אבגר:  כשאנחנו מדברים על שירותי תמיכה ודיור, אפשר לדבר על שירותים בטווח הקצר ובטווח הארוך

עידו אבגר:  בטווח הקצר, כפי שציינת, בישראל פועלים 16 מקלטים שמאפשרים שהות במקביל של כ-200 נשים וילדיהן, ובכל אחת מהשנים 2020 ו-2021 עזבו את המקלטים - - -     

פנינה תמנו: כשאנחנו מדברים על ילדים עד גיל 14?     

עידו אבגר: נכון

פנינה תמנו: שזו הזיה

פנינה תמנו:  חברי הכנסת, אתם מבינים שאם יש לך ילד בן 15, זה משפט שלמה: להציל את עצמך אבל לנטוש את הילד או

פנינה תמנו:  המקלטים לא נותנים לזה מענה, וזה ברור

עידו אבגר: עזבו את המקלטים, משמע הן צריכות איזשהו סיוע בהמשך, מעל ל-700 נשים

עידו אבגר:  לפי נתונים שנמסרו לוועדה, בשנת 2022 עזבו פחות מ-600

עידו אבגר:  אנחנו לא יודעים להסביר את הירידה הדרמטית הזאת

עידו אבגר:      מה שכן חשוב הוא, שלפחות 15% מאלה שעזבו את המקלטים, וזה נתון מ-2020 - - -     

פנינה תמנו: מה קרה אם הן לא עזבו? נכנסו 347 נשים ועזבו פחות, אז מה? זה אולי מסביר את זה שאין מענים אמיתיים

פנינה תמנו:  מה עשו?     

עידו אבגר: הנתונים הם פר שנה, וכל שנה מגיעות נשים ועוזבות נשים

עידו אבגר:  רוב הנשים עוזבות תוך פחות מחצי שנה

עידו אבגר:  אם אני זוכר נכון, 70% עוזבות תוך חצי שנה

פנינה תמנו: פה הן פחות עזבו? יכול להיות שהן 'משכו' זמן במקלט?     

אליהו דלל: מה מספר הנשים?     

פנינה תמנו: 747 נשים שנכנסו בשנת 2022, ועזבו 590

פנינה תמנו:  תבינו ששנה לפני עזבו 738 נשים

פנינה תמנו:  יש ירידה דרסטית

אליהו דלל: אבל יכול להיות שיש יותר שלא נמצאות בתוך המקלטים

עידו אבגר: יש עוד רבות

פנינה תמנו: לא

פנינה תמנו:  יש יותר נשים במקלטים ב-2022

אליהו דלל: כן, אבל יש נשים שלא נכנסו למקלטים כי אין מספיק מקום

פנינה תמנו: זה סיפור אחר

אליהו דלל: יפה

אליהו דלל:  אני שואל: מה בערך אנחנו יודעים?     

אימאן ח'טיב יאסין: מדובר על נשים שסובלות כאילו - - -     

פנינה תמנו: זה באמת נושא שנדון בו

פנינה תמנו:  אתה שואל כמה נשים ביקשו ולא היה מקום

פנינה תמנו:  אתה צודק

פנינה תמנו:  אנחנו נדון במקלטים באופן רחב

עידו אבגר: לדברי הרווחה, אין אישה שמבקשת להיכנס למקלט ולא נכנסת

פנינה תמנו: ניתן לה - - - ?     

קריאה: כן

אימאן ח'טיב יאסין: שמבקשת

פנינה תמנו: אין אישה שתבקש מקלט ולא יהיה

אימאן ח'טיב יאסין: כבוד היושבת בראש, זה גם לא סותר את העובדה שיש הרבה נשים שסובלות מאלימות - -     

פנינה תמנו: - - ולא הולכות למקלטים

פנינה תמנו:  ברור

פנינה תמנו:  אנחנו מדברים על כ-200,000 נשים, ודיברנו על זה לא מעט

עידו אבגר: אני רוצה למקד אותנו רגע באלה שיוצאות מהמקלט דווקא כי בהן המיקוד

עידו אבגר:  15% מאלה שעזבו בשנת 2020, מעל ל-100 נשים, חזרו להתגורר עם בן הזוג האלים

עידו אבגר:  עוד רגע נחזור לזה, כי אני אראה לכם נתונים מקבילים שקצת מסבירים את הסוגיה

עידו אבגר:      כפי שציינת יש גם 21 דירות מעבר, שאלה דירות למי שיוצאות למקלט וזקוקות לאיזשהו המשך של ליווי

עידו אבגר:  בכל דירה שוהות שתי נשים עם הילדים שלהן

פנינה תמנו: גם לזה צריך לשים לב

פנינה תמנו:  בסוף, זה לא שהן מקבלות דירת מעבר והן חיות שם בפרטיות שלהן ועם הילדים שלהם

פנינה תמנו:  זו סיטואציה לא פשוטה וקשה, כשהן חולקות את הדירה עם עוד אישה שלא בהכרח הן בוחרות ועם ילדים נוספים

פנינה תמנו:  זה יכול לייצר גם הרבה מאוד סיטואציות לא פשוטות באינטראקציות עם ילדים ועוד

עידו אבגר: בהחלט

עידו אבגר:  זה פתרון לטווח ביניים

אליהו דלל: איפה הבעל האלים?     

פנינה תמנו: בבית שלו

אליהו דלל: למה הוא בבית?     

פנינה תמנו: הוא מחכה שיבואו לקחת אותו לכלא

אימאן ח'טיב יאסין: זו השאלה

אליהו דלל: אני באמת שואל

אליהו דלל:  למה האישה צריכה לעזוב עם הילדים?     

פנינה תמנו: כמה שאתה צודק

פנינה תמנו:  זו שאלת השאלות

אליהו דלל: נו? אנחנו צריכים לטפל ולחשוב מה עושים

אליהו דלל:  בסך-הכול,  מדובר על בן-אדם אחד

פנינה תמנו: זו שאלת השאלות, ושלשום היה לנו כאן דיון

פנינה תמנו:  זה לא רק זה, אלא יש חוק חדש שמחייב גם טיפול, ששופט יפנה לחוות דעת לגבי האם הגבר צריך טיפול

פנינה תמנו:  הרי אין גבר שיבוא ויגיד – אולי באמת מתי מעט – "אני צריך טיפול"

פנינה תמנו:  גם את זה לא מבצעים

פנינה תמנו:  יש לנו הרבה עבודה בוועדה הזאת

פנינה תמנו:  הגברים נשארים – האישה בורחת, לצערנו

אליהו דלל: אנחנו צריכים לחשוב מחוץ לקופסה

אליהו דלל:  אישה צריכה להישאר בבית עם הילדים ובסביבה שלה

פנינה תמנו: תכף אתן לך רשות דיבור, אחרי שהוא ברצף יביא לנו את כל הנתונים

פנינה תמנו:  רשמתי אותך לרשות דיבור, ואשמח לשמוע את דעתך

עידו אבגר: הדירות האלה הן פתרון לטווח ביניים – כשנה, ויש אפשרות להאריך

עידו אבגר:  רוב הנשים שוהות שם יותר מחצי שנה

עידו אבגר:  מבין אלה ששהו יותר מחצי שנה רק אחת חזרה לבן הזוג האלים

עידו אבגר:  33 נשים סיימו את השהות

פנינה תמנו: זה מוכיח את עצמו, שכשנותנים מענה זה כן עוזר להם

ורדית דנציגר: מאיפה הנתונים האלה?     

עידו אבגר: ברווחה

עידו אבגר:  הם מופיעים במסמך של המ

עידו אבגר: מ

עידו אבגר: מ

עידו אבגר:  כמובן, אבל הם הועברו אלינו מהרווחה

פנינה תמנו: גבירתי, מי את?     

ורדית דנציגר: אני ורדית דנציגר מעמותת "לא לאלימות נגד נשים"

ורדית דנציגר:  אני שמחה לדעת שיש נתונים

ורדית דנציגר:  אני רק לא מבינה מאיפה הם

פנינה תמנו: אני מבקשת לא לשאול שאלות

פנינה תמנו:  מי שהוא לא חבר כנסת לא שואל שאלות במהלך הדיון

פנינה תמנו:  בסוף, אתן רשות דיבור לכל מי שירצה

פנינה תמנו:  מטבע הדברים, לא לכולם נצליח להגיע

פנינה תמנו:  כל מה שמציג המ

פנינה תמנו: מ

פנינה תמנו: מ, שזה מרכז המחקר שהוא אולי אחד הטובים במדינת ישראל, בדרך-כלל נשאב מזרועות המדינה, ממשרדי הממשלה

פנינה תמנו:  אבל, אם יש לכם נתונים סותרים, אנחנו נשמח לשמוע אחר כך

פנינה תמנו:  יש לך נתונים סותרים?     

ורדית דנציגר: אין נתונים

פנינה תמנו: אז יש נתונים

פנינה תמנו:  בבקשה

עידו אבגר: המענה השלישי, שאני רוצה להזכיר בהקשר הזה, וגם אותו הזכרת: בהתאם לחוק שירותי הרווחה (זכויות שנשים ששהו במקלטים), בעצם, מוענק, בתוכנית שמופעלת על-ידי עמותה, תוכנית "דף חדש", איזשהו ליווי ותמיכה ליוצאות מקלטים, והליווי הזה כולל גם מענק כספי, כפי שציינת, בסכום של 8,000-10,000 ש"ח

פנינה תמנו: מי העמותה? "בעצמי"

עידו אבגר: כן

פנינה תמנו: יש פה מישהו מ"בעצמי"?     

קריאה: כן

עידו אבגר: בין השאר, המענק הזה מיועד לשכירת דירה ולהצטיידות ראשונית

פנינה תמנו: האם נכנסתם לשאלה האם הם נותנים גם ליווי כלכלי ממש?     

קריאה: כן

עידו אבגר: כן

עידו אבגר:  זה ליווי בתחומי תעסוקה וייעוץ וסיוע

עידו אבגר:  הליווי הוא במשך שנה וחצי, והמענק הוא חד-פעמי

עידו אבגר:      בשנת 2021 השתתפו בתוכנית כ-400 נשים, וזה כבר היקף יותר משמעותית, ולפי נתוני משרד הרווחה 98% לא חזרו לבן הזוג האלים

עידו אבגר:  אציין שהתוכנית הזאת מיועדת למי שניתקה את הקשר עם בן הזוג, אז מראש יש פה איזשהו צמצום של האוכלוסייה

פנינה תמנו: מה זאת אומרת? אם יש מישהו שנמצאת בדירת קלט והיא לא ניתקה את הקשר? דווקא הן צריכות עוד יותר ליווי

אורלי סטוצ'ינר כהן: לא

אורלי סטוצ'ינר כהן:  הכוונה היא שהיא לא חזרה לגור עם בן הזוג האלים

אורלי סטוצ'ינר כהן:  מתקיים קשר

אורלי סטוצ'ינר כהן:  מטבע הדברים, בדרך-כלל, יש ילדים משותפים ויש הסדרים

אורלי סטוצ'ינר כהן:  לפעמים, הקשר מאוד לא בריא, אבל זה לא מבחינת ניתוק הקשר אלא הכוונה היא יותר לכך שהיא לא חזרה לחיות יחד איתו

פנינה תמנו: לצורך הפרוטוקול, תאמרי את שמך

אורלי סטוצ'ינר כהן: אורלי סטוצ'ינר כהן

עידו אבגר: זה מה שהתכוונתי

עידו אבגר:  אני אומר שכשמסתכלים האם הן חזרו לגור עם בן הזוג האלים, מראש הן לא מתגוררות עם בן הזוג האלים, אז יש פה איזשהו - - -     

אימאן ח'טיב יאסין: סליחה, אולי פספסתי

אימאן ח'טיב יאסין:  בנוסף לליווי ולתמיכה בתעסוקה וכל הדברים, היא מקבלת - - -     

פנינה תמנו: היא תכף תפרט לנו

עידו אבגר: מענק כספי

פנינה תמנו: 9,000 שקל, מה שאמרתי קודם

אימאן ח'טיב יאסין: מ"בעצמי"?     

פנינה תמנו: לא, זה של המדינה

פנינה תמנו:  זה עובר דרכם

עידו אבגר: זה ממשרד הרווחה

פנינה תמנו: הלאה, רק באופן יותר רצוף

עידו אבגר: אין שום בעיה

עידו אבגר:  בעצם, שתי הדוגמאות האלה מראות לנו שאיזשהו ליווי ארוך טווח – כנראה שהוא כן מסייע לצמצם את החזרה למערכת היחסים האלימה

עידו אבגר:  בטווח הארוך יותר – ופה אנחנו נתקלים יותר בבעיה – בעצם, כפי שאת ציינת, אלימות במשפחה היא לא תבחין רלוונטי לזכאות לדיור ציבורי בישראל

פנינה תמנו: את זה אנחנו נשאל את השיכון עוד מעט אם באמת זה לא תבחין רלוונטי

פנינה תמנו:  נמצאת פה הגברת מנע

עידו אבגר: המשרד כן מעניק סיוע במימון שכר דירה לנשים נפגעות אלימות

פנינה תמנו: אבל, כמו כולם? זה אותו סיוע שהיום יש לנו במעגל הסיוע לנזקקים לסיוע?     

עידו אבגר: יש סיוע ספציפי לכל קבוצת זכאים

עידו אבגר:  במקרה הזה, מדובר במי שזקוקות למגורים

עידו אבגר:  בעצם, אנחנו מדברים על יוצאות מקלטים – כ-600–700 נשים בשנה: מי שהוציאו נגד בני זוגן צו הגנה ולמרות זאת מסוכן להן להתגורר בדירה שבה הן גרות – אנחנו לא יודעים להגיד כמה כאלה יש ואנחנו אפילו לא יודעים להגיד כמה צווי הגנה מוצאים

עידו אבגר:  אנחנו יודעים שיש 10,000 בקשות בשנה; - -     
 

פנינה תמנו: אנחנו לא יודעי להגיד כמה צווי הגנה? יש פה נציג או נציגה של הנהלת בתי המשפט? זו שאלה לדיון אחר

פנינה תמנו:  דלית, אבקש שאנחנו נבקש מסמך

עידו אבגר: יש לנו מסמך נפרד על זה, על צווי הגנה

פנינה תמנו: אתם עובדים על זה?     

עידו אבגר: הוא קיים

עידו אבגר:      - - ומי שבעצם הרווחה אמרה שהן מתאימות ללכת למקלט, אבל הן מנועות מלעשות כן, למשל אם יש להן ילדים מעל גיל 14 כפי שציינת

עידו אבגר:  שוב, אנחנו לא יודעים כמה כאלה יש

עידו אבגר:  בשנת 2021 במרכזי האלימות במשפחה טופלו 8,700 נשים

עידו אבגר:  אלה מספרים שאנחנו לא בדיוק יודעים להגיד כמה מהן זה האוכלוסייה הרלוונטית

עידו אבגר:  בפועל, בשנת 2021 קיבלו סיוע כ-1,600 נשים, ולא כולן בשנה הראשונה

עידו אבגר:  אם אני זוכר נכון, 1,400 נשים הגישו בקשה לסיוע בשנה ראשונה

עידו אבגר:  הסיוע ניתן במשך שלוש שנים או יכול להינתן במשך שלוש שנים

עידו אבגר:  בעצם, בשנה הראשונה כל הזכאיות מקבלות, ומהשנה השנייה – רק חסרות דיור, לפי הגדרות משרד השיכון, יכולות לקבל את הסיוע

פנינה תמנו: זו נקודה חשובה

פנינה תמנו:  בשנה הראשונה כל מי שביקשה קיבלה?     

רות מנע: כל מי שמבקשת מקבלת, גם אם יש דירה בבעלות

רות מנע:  אין לנו שום מבחנים מקדימים

רות מנע:  בשנה הראשונה כל הרעיון הוא באמת למלט אותן מהסכנה

רות מנע:  המסלול הוא מהיר, והן לא נדרשות להמציא מסמכים שאחרים נדרשים

רות מנע:  מביאים את הטופס ממשרד הרווחה שהן מוכרות על ידו, ואנחנו משלמים את הסיוע בתוך ימים

פנינה תמנו: אוקיי

פנינה תמנו:  תכף נחזור אלייך

פנינה תמנו:  עידו, בבקשה סיכום

יואב סגלוביץ': גם שוהות בלתי חוקיות בארץ, בהגדרת המשפט?     

רות מנע: לגבי שוהות בלתי-חוקיות ותושבים שאינם אזרחים ישראלים, אם יש להם אישור שהייה שהמדינה אפשרה להם לגור פה באופן זמני, אנחנו כן משלמים

יואב סגלוביץ': יש מציאות ויש כללים

יואב סגלוביץ':  במציאות יש לא מעט נשים שאין להן מעמד, יש בעל פוגע, והן נקלטות במקלטים, וכשהן יוצאות משם – אין פתרון

יואב סגלוביץ':  לכן, אני שואל על המספרים, כי בסוף יש לא מעטות כאלה

רות מנע: כן, אנחנו ערים לזה, אבל בסוף כשהמדינה אומרת שאישה לא צריכה להיות פה - -     

יואב סגלוביץ': בסדר, הכול אני מבין, אלא שבסוף היא 'חוטפת' מכות

רות מנע: - - המדינה לא יכולה ביד השנייה לתת לה סיוע

פנינה תמנו: האמת היא שצריך לשים את זה על השולחן

פנינה תמנו:  בסוף, אם הממשלה לא חותמת על אמנת איסטנבול ואם הממשלה נותנת - - -     

יואב סגלוביץ': אני חושב שבסוף שם המשחק הוא לדעת מהו ההיקף, כי גם ההיקף קובע פתרונות

יואב סגלוביץ':  השאלה בסוף היא כמה כאלה יש, שאחרי שהן עוזבות את המקלט הן נעלמות

רות מנע: לנו אין נתונים כאלה

פנינה תמנו: נבקש גם נתונים כאלה

יואב סגלוביץ': אני חושב שיש אותם והם קיימים ושלא יכול להיות שלא נדע מהם הנתונים פה בכנסת, כדי שנוכל לעשות עם זה משהו כזה או אחר

פנינה תמנו: אנחנו נגיע לזה, חברי הכנסת

אימאן ח'טיב יאסין: אתה יודע שחלק מהן כבר לא קיימות – הן מתחת לאדמה

יואב סגלוביץ': בגלל זה אני מעלה את העניין הזה

יואב סגלוביץ':  זה בגלל הנתונים הסטטיסטיים

יואב סגלוביץ':  אתם מציגים שכולן מקבלות סיוע – לא כולן

פנינה תמנו: תרשמו לכם את השאלות, ואני מבטיחה שכשנגיע למשרד השיכון, לרות – היא גם תענה לכם על השאלות

עידו אבגר: נקודה אחרונה היא לגבי סכומי הסיוע

עידו אבגר:  בעצם, סכום הסיוע הוא פונקציה של שנת הסיוע – בשנה הראשונה הסיוע גבוה יותר ובשנה השלישית נמוך יותר – ושל מספר הילדים

עידו אבגר:  הוא נע בין 774 שקלים לאישה בלי ילדים בשנה השלישית ועד מקסימום של 1,370 שקלים לאישה עם ילדים בשנה הראשונה

עידו אבגר:  זה הסכום המקסימלי

עידו אבגר:  הסכומים האלה כמעט ולא עודכנו מאז שיצא הנוהל לפני יותר 20 שנה

אורלי סטוצ'ינר כהן: מ-2002

אורלי סטוצ'ינר כהן:  עליית השכירות היא 60% מאז

עידו אבגר: כן, מ-2002

עידו אבגר:  רק לסבר את האוזן: סכומי הסיוע לזכאיות לדיור ציבורי - - -     

פנינה תמנו: הינה, תשמעו לגבי הפערים בין מי שזכאים בלי קשר לאלימות לדיור ציבורי לבין מי שלא

עידו אבגר: מי שזכאית לדיור ציבורית ולא מקבלת דירה: היא מקבלת סיוע מוגדל בשכר דירה עד 1,600 ₪ – אם אין לה ילדים, ועד 3,100 ש"ח – אם יש לה שלושה ילדים או פחות, ועד 3,900 ש"ח –  אם יש לה ארבעה ילדים או יותר

עידו אבגר:  ככול שהן כן יהיו מוכרות כזכאיות לדיור ציבורי, גם אם לא תימצא להן דירה – זה בהחלט יכול להגדיל את הסיוע הכספי

פנינה תמנו: אוקיי

פנינה תמנו:  דיור ציבורי – מה אתה מצאת?     

עידו אבגר: אנחנו בדקנו את הסיוע בדיור לנפגעות אלימות

עידו אבגר:  היות שהן לא זכאיות לדיור ציבורי, אין לנו מה להוסיף על זה

עידו אבגר:  זה לא תבחין רלוונטי

עידו אבגר:  הן לא מקבלות במובן הזה

פנינה תמנו: בסדר

פנינה תמנו:  אני רוצה לשמוע את משרד הבינוי והשיכון, ואז אתן גם לחברי כנסת להגיב וגם לנשים שהן בעצמן התמודדו עם הסיטואציה הלא פשוטה ונמצאות כאן, ואני רוצה להודות לכן

פנינה תמנו:  רות מנע ממשרד הבינוי והשיכון, אני חושבת שבעצם הסוגיה מאוד מאוד ברורה

פנינה תמנו:  אנחנו יודעים לגעת בשרשרת איפה אנחנו, כמדינה, יכולים לתת יותר מענים

פנינה תמנו:  המענים חסרים כרגע

פנינה תמנו:  הייתי רוצה שבכל זאת תפרטי גם מה אתם נותנים, אבל, רות, גם מה את חושבת שצריך לתקן

רות מנע: אתחיל בכך שיש לנו תוכנית סיוע ייעודית ייחודית, ששונה מיתר המסלולים והתוכניות, והיא מאפשרת מסלול מהיר לנפגעי אלימות במשפחה – סל של שלוש שנים סיוע בשכר דירה: כפי שעידו אמר, בשנה ראשונה זה 1,370 שקל, אחר כך זה יורד ל-1,000 שקל ואחר כך – ל-883 שקל למשפחות

רות מנע:  בימים אלה אנחנו מגבשים - - -     

יואב סגלוביץ': כולם מממשים או מממשות את הסיוע?     

רות מנע: רובן

רות מנע:  בימים אלה, אנחנו מגבשים נוהל חדש שכתבנו בשיתוף משרד הרווחה

רות מנע:  הכנסנו בנוהל הזה קבוצות נוספות שלא היו קיימות קודם, והתאמנו את הנוהל למציאות

רות מנע:  יש את הליווי של "דף חדש" – כל מי שנכנסת למסלול כזה תקבל מאיתנו סיוע

פנינה תמנו: לגבי "דף חדש", אנחנו מדברים על מי שהן יוצאות מקלטים

רות מנע: כן

אימאן ח'טיב יאסין: - - -     

פנינה תמנו: רגע, אי-אפשר

פנינה תמנו:  אנחנו לא נצליח להתקדם

פנינה תמנו:  סליחה, סליחה, בואו נשמע אותה

פנינה תמנו:  חברי הכנסת, תרשמו את השאלות, ואני אתן לכם לדבר

פנינה תמנו:  פשוט גם עידו לא הצליח כל כך להבהיר

פנינה תמנו:  בבקשה, יש מסלול ייחודי, תוכנית ייעודית? מי מטפל בה?     

רות מנע: אנחנו, משרד השיכון

רות מנע:  האישה מקבלת את הפתק, אישור, מסמך, ממשרד הרווחה שהיא מוכרת כנפגעת אלימות

רות מנע:  היא מגיעה לחברת הרשמה, ותוך ימים היא מקבלת סיוע

רות מנע:  זה מסלול ירוק ומהיר, בשונה מיתר תוכניות הסיוע, בגלל החשיבות

פנינה תמנו: על כמה נשים שפונות אנחנו מדברים?     

רות מנע: בשנה האחרונה 1,600 אנשים קיבלו מאיתנו סיוע

פנינה תמנו: אנחנו מדברים על 1,600 נשים שבתוכן גם יוצאות מקלטים?     

רות מנע: בתוכן כל הגוונים וכל הסוגים

קריאה: אז גם קהילה וגם יוצאות מקלטים

רות מנע: גם קהילה וגם יוצאות מקלטים

מטי צרפתי הרכבי: כולל חסרות מעמד?     

פנינה תמנו: אנחנו נגיע לזה

פנינה תמנו:  הוא שאל

רות מנע: תכף נגיע לחסרות מעמד

אימאן ח'טיב יאסין: זה לאותו זמן – שלוש שנים?     

רות מנע: כן, הסיוע הוא לשלוש שנים

רות מנע:  כפי שאמרתי, יש לנו שני מסלולים נוספים של ליווי "דף חדש" וסל סיוע שהרווחה נותנת ואנחנו מצטרפים אליו

רות מנע:  אלה שתי קבוצות נוספות

רות מנע:  במסגרת הנוהל החדש, אנחנו גם אפשרנו לאותן הנשים שאין להן מספיק זמן לגשת לרווחה ולהביא את הפתק הזה והן בכל זאת עברו איזשהו אירוע אלים – אנחנו נותנים, באופן מיידי, שלושה חודשים, עד שהיא תסדיר את מה שהיא צריכה להסדיר מול הרווחה ותיכנס - - -     

פנינה תמנו: אתם נותנים את הסיוע שלושה חודשים

רות מנע: במיידי

פנינה תמנו: יפה

פנינה תמנו:  איפה שצריך לברך

רות מנע: זה משהו שהוא ממש בחתימות בימים אלה

פנינה תמנו: אם אין דוח סוציאלי, אתם נותנים בכל זאת אם היה אירוע אלים

פנינה תמנו:  שמה? שאתם מבקשים אירוע אלים שהיה והגיע למשטרה?     

רות מנע: הגישה תלונה במשטרה – מספיק התלונה, הייתה בבית חולים – עובדת סוציאלית, כל מה שהיא יכולה להגיש לנו

רות מנע:  אנחנו עשינו התאמות גם לאירוע כזה

פנינה תמנו: ישר כוח

פנינה תמנו:  זה חשוב

פנינה תמנו:  זה נוהל כתוב?     

רות מנע: מה שאני אומרת עכשיו – זה ממש בימים אלה בחתימה

פנינה תמנו: אני לא סתם שואלת

פנינה תמנו:  רות, שמעתי הרבה מחברות הוועדה, אבל בסוף אנחנו צריכים דברים שלא תלויים באדם כזה או אחר או ברות

פנינה תמנו:  אני רוצה שזה יהיה נוהל קבוע תחת מחלקה מסודרת או אגף מסודר שיודעים בדיוק שנכנסים לפעולה גם אם זה - - -     

רות מנע: לא

רות מנע:  זה ממש מגובש ועניין של ימים

פנינה תמנו: אם זה עניין של ימים, אני רוצה לקבל, בבקשה, את הנוהל המגובש עד השבוע הבא

רות מנע: נעביר לך

רות מנע:  אין בעיה

רות מנע:      הנושא השני שעלה פה הוא באמת סוגיה כואבת – סכומי הסיוע שאנחנו משלמים

רות מנע:  הפער הוא משמעותי מאוד

רות מנע:  אנחנו ערים לו ומבינים את הקושי

אימאן ח'טיב יאסין: על סמך מה?     

פנינה תמנו: אימאן, שנייה

פנינה תמנו:  בואו ניתן לה

פנינה תמנו:  לא צריך הערות ביניים

פנינה תמנו:  אלה נושאים כל כך חשובים, והיא אומרת שזה נושא- - -     

אימאן ח'טיב יאסין: - - -     

פנינה תמנו: בסוף

פנינה תמנו:  הכול בסדר

רות מנע: אנחנו משלמים ל-200,000 משקי בית סיוע בשכר דירה במנעד רחב של תוכניות סיוע

רות מנע:  אנחנו משלמים לדרי רחוב, לנכים, לחד-הוריות, למשפחות שמצבן הכלכלי קשה – מגוון מאוד מאוד רחב

רות מנע:  בסוף, השמיכה קצרה וצריך לחלק, ולכולם צריך כמובן לעדכן

רות מנע:  אנחנו מבינים שנפגעי אלימות הם בראש סדר העדיפויות

רות מנע:  הנושא הזה עולה על ידינו, כגורמים מקצועיים, בכל דיוני התקציב

רות מנע:  לצערי, אנחנו לא מקבלים את המענים

רות מנע:      אשלים את המשפט

רות מנע:  אני יכולה לומר שב-2015 וב-2019 ביוזמות שלנו, בכספים שלנו, עשינו הסטה תקציבית לטובת העניין הזה, ואנשים במשך שנתיים, בכל אחת מהתקופות הללו, קיבלו סדר-גודל של למעלה מ-2,000 שקל

רות מנע:  זה היה נקודתי

פנינה תמנו: 2,000 שקל לחודש? זה כדי לצמצם את הפער, אבל עשיתם את זה וולונטרית

רות מנע: 2,000 שקל לחודש, ועשינו את זה מיוזמתנו

רות מנע:  מצאנו איזשהו תקציב ועשינו הסטה ושילמנו, אבל, לצערי, זה לא - - -     

פנינה תמנו: זה ב-2019 כשהייתה קפיצה? ב-2015 או ב-2019?     

קריאה: גם וגם

רות מנע: 2015 ו-2019

רות מנע:  זו נקודה כואבת

פנינה תמנו: דיור ציבורי?     

רות מנע: דיור ציבורי זה באמת משאב חסר מאוד

פנינה תמנו: למה חסר? אני יודעת על דירות שעומדות ריקות

רות מנע: כל זמן שיש דירות ריקות, אנחנו בודקים ואז מסתבר שזה - - -     

פנינה תמנו: לא, לא

פנינה תמנו:  אני אומרת לך את זה באחריות

פנינה תמנו:  כמה מהדירות הציבוריות הולכות למשרד הקליטה? אני יודעת

רות מנע: שליש

פנינה תמנו: יפה

פנינה תמנו:  אני אומרת לך שאני יודעת שיש דירות שאנחנו שיפצנו – ואת מכירה את המהלך שנעשה – - -     

רות מנע: אני מכירה

פנינה תמנו: - - מאות דירות שעומדות ריקות

רות מנע: שאפילו עולי אוקראינה לא רוצים ללכת אליהן

רות מנע:  אנחנו עם אותם מאגרים

פנינה תמנו: אני אומרת לך בצער שזו תשובה שאני שומעת והיא לא מקובלת עלי, ואגיד למה

פנינה תמנו:  600 דירות עומדות ריקות, וחלקן גם דירות מאוד יפות ומרווחות

פנינה תמנו:  מישהו הדגיש את זה? בואו נשאל

פנינה תמנו:  את יודעת מה? לא רוצים אותן? – אוקיי, תביאו לנו את המלאי

פנינה תמנו:  תרשמי לך: אני רוצה את מלאי הדירות הריקות שאתם אומרים שאף אחד לא רוצה, ואנחנו, יחד אתכם, נעשה עבודה ונשאל את כל המקלטים, יחד עם כל מנהלות המקלטים, מי רוצה

פנינה תמנו:  באופן קבוע, נעשה את זה

פנינה תמנו:  אגב, זה נורא

פנינה תמנו:  אני לא מבינה

פנינה תמנו:  זה כל כך מעבר לבינתי למה שדירה תעמוד ריקה

פנינה תמנו:  זה משהו שאתם צריכים לרשום לעשות עבודה, במיוחד כשמדובר בהצלת נפשות

דני גיגי: - - -     

פנינה תמנו: ביקשתי לא להעיר הערות

פנינה תמנו:  תכף אני מעבירה את זכות הדיבור לחברי כנסת

רות מנע: אעלה את הנקודה הזאת בפני המנכ"ל

פנינה תמנו: זו נקודה חשובה, שתעשו מיפוי עם משרד הקליטה מהן הדירות שאין להן ביקוש וכמה עומדות ריקות

פנינה תמנו:  המלאי הזה יכול להיות ייעודי לנשים שבורחות

רות מנע: אוקיי

רות מנע:  אני אציג את העמדה הזאת

רות מנע:      נקודה נוספת שעלתה כאן ואתייחס אליה היא שוהות בלתי-חוקיות

יואב סגלוביץ': אלה שיש להן מקלט פה בארץ – אין איתן בעיה, אבל מה עם אלה שלא רואים בכלל

רות מנע: אני יכולה להגיד מי יכול להגיע אלינו ולקבל סיוע

רות מנע:  אנחנו לא הגורם שמטפל ומאתר את הנשים שנזקקות

רות מנע:  אנחנו גורם שמשלם בכפוף לאיזשהם תבחינים סבירים

רות מנע:  מי שאין לה מעמד של אזרחות ישראלית אבל יש לה אישור שהייה והיא הוכרה על-ידי המדינה כמי שנמצאת כאן – אנחנו משלמים לה

רות מנע:  מי שאין לה אישור שהייה והמדינה אומרת שהיא לא צריכה להיות כאן – המדינה לא יכולה ביד השנייה לבוא ולהגיד "אני עושה אחרת ומשלם כסף למי שהמדינה אומרת שהיא לא צריכה להיות פה"

פנינה תמנו: אנחנו גם נגיע לזה ונעשה דיון שלם על חסרות המעמד שאתה מעלה פה

יואב סגלוביץ': זה חשוב פה

יואב סגלוביץ':  אני אף פעם לא יודע ממש את הנתונים

יואב סגלוביץ':  הן לא הולכות לשום מקום

יואב סגלוביץ':  זה לא שאחרי שהן נמצאות במקלט מדינת ישראל לוקחת אותן ומגרשת

יואב סגלוביץ':  הן חוזרות לאותו אזור סכנה

יואב סגלוביץ':  על זה אני מדבר

יואב סגלוביץ':  אין לי פתרון קסם לשום דבר, ואני רק מעלה את הנקודה הזאת ונחשוב ביחד בהמשך מה כן ניתן לעשות

יואב סגלוביץ':  זה לא רק עניין של כסף – זה עניין של מה קורה איתן

פנינה תמנו: אוקיי

פנינה תמנו:  הוא מעלה פה שאלה

פנינה תמנו:  דלית, מנהלת הוועדה, אנחנו ניזום גם דיון על עניין חסרות מעמד, שאתה בצדק מעלה בוועדה פעם אחר פעם

פנינה תמנו:  לצערנו, גם מהתשובות אנחנו מבינים שאין מענים

פנינה תמנו:  מישהו מחברי הכנסת נאלץ לעזוב ורוצה לדבר עכשיו?     

יואב סגלוביץ': אני, שוב, רציתי להבין, כמו שאמרתי בפעם הקודמת

יואב סגלוביץ':  אגיד ממש במילים, ואני מתנצל

יואב סגלוביץ':  אני אוכל?       

פנינה תמנו: אימאן הגיעה אחרי

פנינה תמנו:  אנחנו נעשה זאת לפי הסדר

פנינה תמנו:  אימאן, בבקשה

פנינה תמנו:  אלי היה, אבל הוא בטח יחזור

פנינה תמנו:  חברת הכנסת אימאן ח'טיב יאסין

אימאן ח'טיב יאסין: בוקר טוב לכולן ולכולם

אימאן ח'טיב יאסין:  אין ספק שזה דיון חשוב

אימאן ח'טיב יאסין:  אני רוצה להתייחס לנקודה ספציפית שנוגעת למהות הדיון הציבורי והעזרה לדיור בכלל לנשים שסובלות מאלימות

אימאן ח'טיב יאסין:  במהלך הדברים ניסיתי לשאול שאלה את גברת רות ממשרד השיכון

אימאן ח'טיב יאסין:  על סמך מה כאילו קובעים סכום כזה, 1,000 ומשהו שקלים? אם אישה לבדה, החיים שלה לא שווים בכלל – 700 שקל

אימאן ח'טיב יאסין:  אני לא יכולה לתאר לעצמי מצב כזה

אימאן ח'טיב יאסין:  הפן הכלכלי והעצמאות הכלכלית בסוגיית אלימות כלפי נשים הוא סוגיה מאוד מהותית והיא יכולה להציל חיים

אימאן ח'טיב יאסין:  אנחנו ראינו איך נשים שאין להן ברירות, בסופו של יום, הן נרצחו

אימאן ח'טיב יאסין:  אני יכולה להביא דוגמה מהישוב עם מה שקרה עם ופאא עבאהרה

אימאן ח'טיב יאסין:  לצערי הרב, אני רוצה לדבר על כך שהמצב יותר קשה בתוך החברה הערבית

אימאן ח'טיב יאסין:  למה? אצלנו בתוך היישובים הערביים אין דיור ציבורי בכלל, ואז זה עוד יותר קשה – לא מספיק שאנחנו כאילו מוציאים אותן מהבית וזה מפריע ומעכב את כל ההתפתחות של הילדים וגם בית ספר וגם אם היא עובדת

אימאן ח'טיב יאסין:  הכול נקטע ונגדע באמצע

אימאן ח'טיב יאסין:  נשים ערביות, כשאין דיור בתוך היישוב – אתם שמים עוד מחסום כאילו להוציא אותן מתוך היישוב

אימאן ח'טיב יאסין:  לפעמים, היא יכולה לקבל קצת תמיכה רגשית מהמשפחה שלה – ואז לבוא ולנתק אותה גם מהמקום הזה? אני בטוחה שזה לא רק נשים ערביות, ובטח יש עוד הרבה נשים בסיטואציה הזאת

אימאן ח'טיב יאסין:  לכן, כשאנחנו מדברים על עזרה בסיוע בשכר דירה, צריך לתת ולא רק בדיור ציבורי

אימאן ח'טיב יאסין:  צריך לתת מקום ולאפשר מקומות גם במקום שהיא יכולה לחיות בו וכמה שאפשר להמשיך את החיים שלה בצורה טבעית למרות שזה רחוק מלהיות טבעי בשום צורה

אימאן ח'טיב יאסין:      לכן, אני  חושבת שצריך לבקש בקשה ברורה בתקציב עכשיו

אימאן ח'טיב יאסין:  אנחנו עכשיו לקראת התקציב

פנינה תמנו: לצמצם את הפער ולסגור אותו

אימאן ח'טיב יאסין: לסגור אותו, ולתת סיוע כמו שנמצא במשק

אימאן ח'טיב יאסין:  זה לא יכול להיות

אימאן ח'טיב יאסין:  אם אני באה לשכור דירה, הממוצע הוא כאילו 3,000 שקל, ואז אני מקבלת 1,000 שקל

אימאן ח'טיב יאסין:  לא מספיקות לי כל הבעיות על הראש, אז יש גם הסוגיה

פנינה תמנו: אימאן, תודה

אימאן ח'טיב יאסין: רק עוד משפט – כאילו המענק הזה של 9,000 שקל, מה הוא יכול לעשות? הן יוצאות בלי כלום – בלי אוכל, בלי ספרים, בלי כלום לילדים

פנינה תמנו: הוא קטן

פנינה תמנו:  כולנו יודעים פה במדינה שיש מענקים על סוגיות הרבה פחות קשות

אימאן ח'טיב יאסין: 	מה עושים עם 9,000?     

פנינה תמנו: את צודקת

פנינה תמנו:  בדרך לכאן גם דיברתי עם שר הרווחה שליבו במקום הנכון

פנינה תמנו:  אני מאמינה בכוח של משרתי ציבור בכירים

פנינה תמנו:  בסוף, רוב השרים גם מקבלים, בטח בסוגיות כאלה, את המלצת הדרג הבכיר

פנינה תמנו:  עולות פה שתי נקודות חשובות, ואמרתי שאנחנו יודעים לגעת בסוגיה

פנינה תמנו:  הפער, שאימאן מדברת עליו – אנחנו צריכים שאתם כבר תעשו עבודה

פנינה תמנו:  לא לחכות לתקציב, ולא לבקש

פנינה תמנו:  כעובדה, האגף אומר: צריך לומר פה אמירה מאוד ברורה

פנינה תמנו:  התקדמנו

פנינה תמנו:  מצד אחד, עשיתם דברים יפים כמו שלושת החודשים שבהם אתם נותנים לאישה שבזה הרגע נמצאת במצוקה

רות מנע: זה על השולחן

פנינה תמנו: לא על השולחן

פנינה תמנו:  אני רוצה שזה יתקדם, שירוץ קדימה, ואם אתם צריכים עזרה – אנחנו כאן

פנינה תמנו:  הינה, כל חברי הכנסת שאתם רואים כאן, באמת חברי כנסת חזקים מאוד במשכן – אין ספק שאנחנו כאן כדי לעזור, וזה לא קשור לאופוזיציה או לקואליציה

פנינה תמנו:  חבר הכנסת אלי דלל – שמזל טוב שקיבלת את הוועדה לקידום מעמד הילד – נמצא כאן

אליהו דלל: תודה רבה

פנינה תמנו: אנחנו רוצים – אין פער

פנינה תמנו:  בשנה הבאה, אחרי התקציב הזה, אין תשלומים בפערים

פנינה תמנו:  זה אבסורד

פנינה תמנו:  גם בהלכה שלנו, כעם יהודי, זה קודם כול דיני נפשות, הצלת נפשות

פנינה תמנו:  אישה עם ילדים שהיא בכלל לא תחת אלימות מקבלת יותר מאישה שהיא תחת אלימות

פנינה תמנו:  זה אבסורדי

פנינה תמנו:  זה דבר אחד

פנינה תמנו:      הדבר הנוסף, וזה למשרד הרווחה שתכף נשמע אתכם, הוא להעלות את הסכומים של המענק

פנינה תמנו:  זה לא הרבה כסף

פנינה תמנו:  זה לא הרבה נשים

פנינה תמנו:  זה מאות נשים שיוצאות ממקלטים

פנינה תמנו:  אין שום סיבה בעולם שאנחנו נהיה במקום שבו אנחנו נמצאים

פנינה תמנו:      אנחנו נעשה פינג-פונג: חבר כנסת - - -     

אימאן ח'טיב יאסין: רק עוד נקודה

פנינה תמנו: אימאן, לא

פנינה תמנו:  צריך להיות קצרים

אימאן ח'טיב יאסין: לא, לא

אימאן ח'טיב יאסין:  - - -     

פנינה תמנו: תסתכלי על השעון

פנינה תמנו:  אנחנו ביום רביעי

אימאן ח'טיב יאסין: בסדר

פנינה תמנו: בזה סיימנו

פנינה תמנו:  תודה

פנינה תמנו:  אנחנו צריכים לשמוע פה נשים שהן עצמן יצאו מהמעגל

פנינה תמנו:  אין זמן

אימאן ח'טיב יאסין: כבוד היושבת-ראש, אני לא מבינה

אימאן ח'טיב יאסין:  את סותמת את הפה

פנינה תמנו: תמיד את מקבלת במה

אימאן ח'טיב יאסין: בסדר, אבל אני רוצה לדבר על דברים מהותיים וחשובים

פנינה תמנו: אימאן, שמענו

פנינה תמנו:  תודה

פנינה תמנו:  אין מה לעשות

פנינה תמנו:  זה לא דיון - - -     

אימאן ח'טיב יאסין: כבר הייתי יכולה להגיד את המשפט: למה להוציא את הנשים ולא את הגברים?      

פנינה תמנו: אימאן, תודה

פנינה תמנו:       אני רוצה לעבור, בבקשה – חבר הכנסת סגלוביץ', אתה צריך לזוז? בבקשה

יואב סגלוביץ': אגיד משהו קצר, ולא אגזול זמן

יואב סגלוביץ':  אדבר רק על יוצאות מקלטים ומה אפשר לעשות

יואב סגלוביץ':  המדינה משקיעה ים של כסף – המדינה, הארגונים – לא מספיק, אבל אלה באמת משאבים בלתי רגילים ויש הצלחות גדולות

יואב סגלוביץ':  ברגע שיוצאים החוצה, צריך לראות מה אפשר

יואב סגלוביץ':  לפחות בזמנו כשבדקתי, 650 יוצאות למקלטים במהלך כל שנה, והדבר שמעודד לצאת ממעגל האלימות זה דיור, שעליו דיברנו קודם, ותעסוקה ואיתנות כלכלית

יואב סגלוביץ':  מה שאני רוצה להציע – יש גם הצעת חוק שהגשתי, אבל אני שם זאת כרגע בצד: אישה שמתחילה לעבוד לא זכאית להבטחת הכנסה

יואב סגלוביץ':  לאותן 650 נשים – צריך לעשות שינוי חקיקה בשביל זה, אבל אני מצפה לתמיכת הוועדה - - -      

פנינה תמנו: שאישה?     

יואב סגלוביץ': אישה שתצא ממקלט שנתיים – תמשיך הבטחת ההכנסה, גם אם היא עובדת

יואב סגלוביץ':  המשמעות של העניין היא איתנות כלכלית

פנינה תמנו: היא יותר חזקה

יואב סגלוביץ': ככול שהיא יותר חזקה כלכלית, הסיכוי שהיא תחזור למעגל האלימות יותר קטן

יואב סגלוביץ':  650 או 700 נשים כאלה בשנה – המדינה יכולה להכיל את זה

יואב סגלוביץ':  זה לא סכום בשמיים

יואב סגלוביץ':  מדובר על שנתיים ראשונות שבהן יוצאים החוצה – בצ'יק

פנינה תמנו: נכון

יואב סגלוביץ': אני חושב שזה אחד הפתרונות היותר פשוטים ליישום, שייתן פשוט יותר כסף, ואני מדבר גם על עניין כמו סיוע בשכר דירה

יואב סגלוביץ':  אבל, מעבר לעניין הזה, שלא יהיה מצב שאישה עובדת ואז לא מקבלת הבטחת הכנסה; האוכלוסייה הספציפית הזאת לשנתיים, ל-24 חודשים – לא לגעת להן בהבטחת ההכנסה

יואב סגלוביץ':  אלה סכומים סבירים

יואב סגלוביץ':  זה ייתן איתנות כלכלית

יואב סגלוביץ':  אני חושב שזה רעיון שהוא ישים ואפשרי

יואב סגלוביץ':  לקראת התקציב, זה לא תקציב גבוה, וצריך פה גיוס גם של המקלטים ובוודאי של יושבת-ראש הוועדה והוועדה בעניין הזה

יואב סגלוביץ':  לדעתי, אנחנו נרוץ קדימה

יואב סגלוביץ':  יש הצעת חוק פרטי, אבל, מצידי, שהוועדה תיקח את ההצעה הזאת ותריץ אותה כהצעת ועדה

פנינה תמנו: בסדר גמור

פנינה תמנו:  אנחנו נעשה את זה באמת וגם נקדם את תיקוני החקיקה שצריך, וגם ניזום, אגב, מעבר לדברים החשובים שאמרת, דיון לגבי חסרות מעמד ונשים שמשתייכות לאוכלוסיות מיוחדות, שהוא נושא שבפני עצמו הוא עולם ומלואו

פנינה תמנו:      חבר הכנסת אלי דלל

אליהו דלל: שיהיה לך בהצלחה

אליהו דלל:  אני שמח שאת היו"רית

פנינה תמנו: תודה

אליהו דלל: האמת היא שבדיון כזה אני הייתי מאוד רוצה לראות יותר חברות וחברי כנסת וגם מהקואליציה

אליהו דלל:  אני חושב שזה דיון חשוב

אליהו דלל:  בכלל, אומנם ההיבט של הדיון הזה מתייחס לנפגעת, לאישה, אבל אני הייתי רוצה לראות מקלטים לגברים אלימים

אליהו דלל:  זה מה שהייתי רוצה לראות

אליהו דלל:  היה צריך להשאיר את האישה בבית, בסביבה שלה

אליהו דלל:      יש היבט נוסף, שאנחנו אולי לא מתייחסים אליו כל כך, והוא נושא הילדים

אליהו דלל:  מה קורה איתם? הם יוצאים מהסביבה שלהם, מכניסים אותם בעצם להסגר באיזשהו מקום אחר לגמרי שלא בטוח שהסביבה כל כך מתאימה להם

אליהו דלל:  הילדים לא נמצאים פה, והיה צריך גם לשמוע את הילדים

אליהו דלל:  יכול להיות שזה גם נושא לדיון בוועדה לזכויות הילד

פנינה תמנו: או שאנחנו יכולים לעשות במשותף

אליהו דלל: כן

אליהו דלל:  פשוט צריך להסתכל על הנושא הזה מהיבט הרבה יותר רחב

אליהו דלל:  אין לי בעיה עם הסיוע, וזה בסדר ואני בעד הסיוע, אבל הדיון צריך להיות דיון הרבה-הרבה יותר רחב

אליהו דלל:  הדיון צריך להסתכל על ההיבטים הנוספים, על השחקנים הנוספים, ואני הייתי חושב פעמיים אם להוציא את האישה ואת הילדים מהבית

אליהו דלל:  להפך, להוציא את הגבר מהבית; לתת סיוע לגבר איך למנוע - - -     

אליהו דלל: אתה לא מוציא – הן נסות על החיים שלהן

אליהו דלל: מה זאת אומרת?     

פנינה תמנו: היא מצדיקה אותך

פנינה תמנו:  היא אומרת שהן נסות על החיים

פנינה תמנו:  הוא חשב שאת אומרת שהוא לא

אליהו דלל: לא, לא, לא

אליהו דלל:  אני שמח

אליהו דלל:  אני אומר שהדיון צריך להיות – קודם כול, הסיוע בסדר

אליהו דלל:  אני בעד הסיוע, והכול בסדר

אליהו דלל:  אבל, הדיון צריך להיות איך אנחנו, קודם כול, מונעים את הפגיעה בנשים, איך אנחנו מסתכלים בצורה הרבה יותר רחבה, וזו בדיוק הנקודה

עאידה תומא סלימאן: מצוין

פנינה תמנו: תודה, אלי

פנינה תמנו:      מאי הדר, שלום

פנינה תמנו:  היא עדה שבעצמה חוותה אלימות

פנינה תמנו:  אני רוצה להודות לך שאת נמצאת כאן עם אחרות

מאי הדר: באמת נאמרו כאן, בשולחן, הרבה נקודות מאוד חשובות, כמו שאתה אמרת גם כרגע, בנושא

מאי הדר:  האלימות שאני חוויתי הייתה לאחר שיצאתי מהבית

מאי הדר:  במקרה הזה, באמת כמעט כל יום היו שוטרים בבית, והייתי צריכה כל יום לסרב שיוציאו למקלט, כי, כמו שאמרת, זה לא ייתכן שאני אצא למקלט והפתרון לגבר זה מעצר, כלא – זה הפתרון שיש – כי הם לא עוברים שם שיקום ולא מוציאים את המשאבים

פנינה תמנו: אז מה עשית בסוף? מה קרה בסוף?     

מאי הדר: אני נשארתי בבית

מאי הדר:  הרבש"צ של המושב היה כל יום מחוץ לבית ודאג לי

פנינה תמנו: כשבן הזוג שלך היה בבית?     

מאי הדר: הוא היה בבית

מאי הדר:  אני כבר גרתי בבית בנפרד

מאי הדר:  היו צווי הגנה, והוא לא אכף אותם

מאי הדר:  כמובן שרובם לא אוכפים את הצווים

מאי הדר:  זה היה שלוש שנים עד שהוא נאצר – שלוש שנים שבהן חייתי תחת איום ברמה כזו שאי-אפשר לפתוח את החלון וללכת ביישוב לבד

מאי הדר:      זו באמת גם נקודה חשובה שסיוע ביישובים קטנים הוא פחות – 700 שקלים בחודש

מאי הדר:  מחירי הדיור עלו, וזה 3,000 שקלים בממוצע לבית בן שני חדרי שינה

מאי הדר:  זה פער מטורף

מאי הדר:      אחת הנקודות היא שבאמת נשים שיוצאות ממעגל האלימות – בין אם זה במקלט ובין אם זה לצאת מהבית פיזית – יש מקרים שבהן אין לנשים השתכרות או שהן לא עובדות

מאי הדר:  גם אי-אפשר לצאת לעבוד במצב כזה

מאי הדר:  אני פחדתי לישון עם חלון פתוח, אז פי כמה וכמה זה לצאת לעבוד

מאי הדר:  יש באמת מקרים מאוד מורכבים

מאי הדר:  אז, גם הסיוע פחות, 700 שקלים בחודש, ולהוסיף את ההפרש

פנינה תמנו: זה בלי ילדים

מאי הדר: יש לי ילד

מאי הדר:  זה עם ילד

פנינה תמנו: עם ילד – זה עדיין עומד על - - -?     

מאי הדר: 760 שקל בחודש, וזה פער מטורף

מאי הדר:      בנוסף, הייתה לי הבטחת הכנסה והילד היה בן כמה חודשים

מאי הדר:  החלטתי ללמוד, וביטלו לי את זה

מאי הדר:  רציתי להתפתח, וביטלו לי את הבטחת ההכנסה

פנינה תמנו: מי ביטל?     

מאי הדר: יש פה נציג של הביטוח הלאומי?     

אליהו לנקין: יש פה נציג, אבל לא מהבטחת הכנסה

פנינה תמנו: יש נציג של ביטוח לאומי שמבין? מי דיברה? תציגי את עצמך

פנינה תמנו:  שבי לשולחן, בבקשה

אליהו לנקין: אני אלינה מילקין, ואני מנהלת אגף משפחה בביטוח לאומי

אליהו לנקין:  לצערי הרב, נציגי אגף הבטחת הכנסה לא יכלו להגיע

פנינה תמנו: מה זה "לא יכלו להגיע"? הם לא יכלו להגיע? אני באמת לא מבינה את התשובות האלה

פנינה תמנו:  אין "לא יכלו להגיע"

פנינה תמנו:  הם משרתי ציבור, הם עובדים אצל הציבור, הם צריכים לסייע

פנינה תמנו:  זה לא הגיוני

פנינה תמנו:  כמה עובדים יש בביטוח לאומי? הרבה

פנינה תמנו:  אני מבקשת שתעבירי את הדברים, ואנחנו גם נוציא להם מכתב

פנינה תמנו:  אין דבר כזה שלא מתייצבים פה לוועדה ואומרים "לא יכולנו להגיע

פנינה תמנו:  שהנשים המוכות תחכינה"

פנינה תמנו:  אין דבר כזה

פנינה תמנו:  יש לי כבוד לביטוח הלאומי, ואני עושה הרבה מאוד שת"פים עם הביטוח הלאומי

פנינה תמנו:  זו תשובה שמאוד לא מכבדת את המוסד

אליהו לנקין: אני רק אציין שכל מה שנאמר פה בדיון שקשור להבטחת הכנסה אני סיכמתי כדי להעביר את זה הלאה

אליהו לנקין:  אני מתנצלת

אליהו לנקין:  אני מדברת בשם מי שלא בא

פנינה תמנו: את בהיבט המשפחה?     

אליהו לנקין: כן

פנינה תמנו: אוקיי

פנינה תמנו:  תכף נגיע אלייך

פנינה תמנו:      מאי, ואז אני אעביר את הדברים לאסיה ואז חברי כנסת

מאי הדר: בעניין יישובים קטנים הסיוע באמת מופחת משמעותית, ומדובר בכמה מאות שקלים בחודש

מאי הדר:  אם, נניח, הייתי גרה בקריית-שמונה, יישוב גדול, הייתי מקבלת לפחות 1,300 שקל

מאי הדר:       חלק מהעניין זה גם להיות בסביבה

מאי הדר:  לא רציתי להוציא את הילד שלי למקלט

מאי הדר:  הפתרון הוא באמת המעצר

מאי הדר:  היום, כשהם גם לא עוברים שם תהליך, הבן-אדם משתחרר מהכלא בידיעה של עובדת סוציאלית בכלא שהוא לא מבין אפילו את המהות של המעשה שלו

מאי הדר:      דיור ציבורי – אני דיברתי עם הרבה אנשים שחוו גם אלימות במשפחה, וזה היה אחד העניינים

מאי הדר:  אין דיור ציבורי לנשים שחוות אלימות ובכלל גם     יש גם הפערים, שאישה לא יכולה לצאת לעבוד

פנינה תמנו: תודה רבה לך

פנינה תמנו:      עכשיו, אסיה

פנינה תמנו:  אני רק אומר תודה לדני גיגי שנמצא איתנו, מנכ"ל פורום הדיור הציבורי, שתמיד שותף לדיונים שלנו ונמצא כאן כגוף אזרחי, באופן התנדבותי

אסיה אסתר גילעדוב: שלום לכולם

אסיה אסתר גילעדוב:  אני אסיה אסתר

פנינה תמנו: תודה שאת קצת

פנינה תמנו:  תקחי את המיקרופון קצת אלייך

אסיה אסתר גילעדוב: הרבה מאוד דברים שאני שומעת מאוד נוגעים

אסיה אסתר גילעדוב:  אני יוצאת מקלט לנשים מוכות

אסיה אסתר גילעדוב:  הגעתי למקלט – סליחה שזה יהיה קשה – והייתי בו בעצם חמישה חודשים עם שתי בנותיי הקטינות

אסיה אסתר גילעדוב:  זה לא פשוט, אבל כשאת נמצאת בין חיים למוות זה הכרחי ואין לך משהו אחר לעשות

אסיה אסתר גילעדוב:  זו באמת זכות להיות במקלט, ואני אומרת את זה באמת לנשים שזקוקות לזה: להגיע למקלט

אסיה אסתר גילעדוב:  אני אישה שעובדת מגיל 17, ומעולם לא ישבתי בבית

אסיה אסתר גילעדוב:  בעצם, עם כל האלימות, הייתי צריכה

אסיה אסתר גילעדוב:  הוא עדיין היה עוקב אחריי

אסיה אסתר גילעדוב:  הוא כבר ידע באיזה מקלט אני נמצאת, והוא ידע הכול עלי

אסיה אסתר גילעדוב:  הוא היה עוקב אחרי הבנות שלי

אסיה אסתר גילעדוב:  הוא היה נהג מונית, והוא היה מחכה, ממתין ועוקב

אסיה אסתר גילעדוב:  הכול ידעו במקלט, ובעצם הם לא רצו לשחרר אותי

אסיה אסתר גילעדוב:  לי לא הייתה ברירה, כי הוא פשוט זייף צ'קים על שמי ופיזר צ'קים והוא עשה לי חובות אדירים, שהייתי חייבת פשוט מאוד, אחרי חמישה חודשים, לצאת מהמקלט, לשכור דירה ועם 2,800 שקל הבטחת הכנסה לשלם שכירות, וזאת עם סיוע של "עמידר", ולא נשאר לי כסף

אסיה אסתר גילעדוב:  אני הייתי צריכה ללכת ולזעוק – לפעמים ללכת למקלט לבקש לחם, חלב וגבינה כדי להאכיל את הבנות שלי – לרווחה שייתנו לי שוברים לקנות רק כמה דברים חלביים כי אין לך כסף כי את רק משלמת את החובות שלו

אסיה אסתר גילעדוב:  האנשים שלהם הוא נתן את הצ'קים שלי עוקבים, רודפים ומאיימים עלי, ואין לך מה לעשות עם זה

אסיה אסתר גילעדוב:      לאחר כמה שנים ניתנה לי דירת "עמידר" בת 47 מ"ר, חדר אחד

אסיה אסתר גילעדוב:  אני הייתי במצב של אלימות מאוד קשה ונמצאת עם PTSD

פנינה תמנו: עם שתי הבנות?     

אסיה אסתר גילעדוב: עם שתי בנות

אסיה אסתר גילעדוב:  הבת שלי פה היום

פנינה תמנו: היי, מה שמך?     

הילה גילעדוב: הילה

פנינה תמנו: ישר כוח שאתן פה ביחד

אסיה אסתר גילעדוב: היא עושה שירות לאומי שנה שנייה בבית המשפט, בעצורים, והבת הקטנה שלי היא היום בת 14

אסיה אסתר גילעדוב: 5

פנינה תמנו: אתן גרות בדירת חדר?     

אסיה אסתר גילעדוב: דירת חדר

אסיה אסתר גילעדוב:  ארחיב קצת על דירת החדר שקיבלתי מ"עמידר"

אסיה אסתר גילעדוב:  הם הכניסו לדירה שזו הייתה האופציה היחידה בשבילי

אסיה אסתר גילעדוב:  מצטמרר לי כל הגוף רק מלחשוב

אסיה אסתר גילעדוב:  זה בניין אלים בצורה מטורפת

אסיה אסתר גילעדוב:  היו כמה תלונות במשטרה על אלימות

אסיה אסתר גילעדוב:  רק אתמול הוצאתי צו הגנה ממסומם שכמעט נתן לי מכות ורדף אחריי עד הבית

אסיה אסתר גילעדוב:  היו חמש ועדות במשרד השיכון

אסיה אסתר גילעדוב:  אגב, יש לי שיטור עירוני, והוא נתן המלצה להוציא אותנו מהמקום הזה

אסיה אסתר גילעדוב:  קודם כול, אני מטופלת ברווחה

אסיה אסתר גילעדוב:  אני רוצה להגיד לגבי מרכז ענבל, מניעת אלימות: החממה שיש לי, באמת שאין לי טענות

אסיה אסתר גילעדוב:  אני והבנות שלי נמצאות בחממה

אסיה אסתר גילעדוב:  הבעיה היא המיקום שבו אני נמצאת, שלא מאפשר לי בכלל – לא להתקדם

אסיה אסתר גילעדוב:  אנחנו חווים את האלימות ואפילו באופן יותר קשה

פנינה תמנו: לא די בכך שהם ברחו מאלימות

אסיה אסתר גילעדוב: קודם כול, אני כבר נכה מזה בגובה של 100% ואני עם פוסט-טראומה

אסיה אסתר גילעדוב:  כל הגורמים הרפואיים שלי והרווחה וכולם כותבים פה אחד שהמצב שלי החמיר, שהפוסט-טראומה שלי החמירה

אסיה אסתר גילעדוב:  הבנות שלי חוות את זה

אסיה אסתר גילעדוב:  אין לנו שקט מהבניין אפילו יום אחד; זה סמים, זו אלימות, זה הצעקות והצרחות והכול מהכול

אסיה אסתר גילעדוב:  הגשתי לחמש ועדות עם המלצה של "עמידר" על המצב שלי, כולל ערעור, וכולן נדחו

אסיה אסתר גילעדוב:  אני שואלת: האם אני והבנות שלי באמת היינו אמורות להיות מתחת לאדמה?! זו באמת התוצאה?! בתור אימא – ברוך השם, יש לי בנות טובות – אני צריכה, בעצם, לגרום לבנות שלי לסבול?! כאילו לא הספיק לנו?! אני באמת שואלת

אסיה אסתר גילעדוב:  אני לא רוצה שום דבר

אסיה אסתר גילעדוב:  אני באמת לא רוצה כלום

אסיה אסתר גילעדוב:  יש תקופות שבהן אני לא קונה לעצמי אפילו תרופות שלי

אסיה אסתר גילעדוב:  אני מסבירה להם שיש לי אישור רפואי, שאני לוקחת טיפול מאוד מאוד חריף ושאני צריכה מקום

אסיה אסתר גילעדוב:  את יודעת מהי התשובה שלהם? אין, זה מה שיש לנו

אסיה אסתר גילעדוב:  ילדה בת 19

אסיה אסתר גילעדוב: 5 וילדה בת 14

אסיה אסתר גילעדוב: 5 - - -     

פנינה תמנו: את היית מוכנה להתפשר על מקום מגורים?     

אסיה אסתר גילעדוב: ברור

פנינה תמנו: רות, אני מבקשת: זו עדות מאוד קשה של אימא עם שתי בנות, כאשר אנחנו יודעות – ודיברתי על זה – שיש גם דירות שעומדות ריקות

פנינה תמנו:  ברמה הפרסונלית והאישית, אני רוצה להודות לך שאת כאן

פנינה תמנו:  אני מבקשת לבדוק את הפרטים של אסיה האמיצה שהגיעה לכאן

פנינה תמנו:  אין שום סיבה שהן ירגישו חוסר ביטחון כזה

רות מנע: אקח את הפרטים

אסיה אסתר גילעדוב: בבקשה ממך, אני רוצה להוסיף משהו מאוד חשוב

אסיה אסתר גילעדוב:  לא מספיק שהבית מאוד מאוד קטן וזה קשה – אני עם 100% נכות ועם בעיות בריאותיות מורכבות ואין לי מקום לזוז – הבית בהזנחה בצורה שלא ניתנת פשוט - - -     

פנינה תמנו: אסיה, אנחנו לא ניכנס לזה, כי אנחנו מכירים את סיפור הדירות של הדיור הציבורי וההזנחה שם

פנינה תמנו:  אבל, באמת לעניין הדברים החשובים שאת העלית בעדות שלך, תודה שאת כאן

פנינה תמנו:  אני רוצה לחזק אותך

אסיה אסתר גילעדוב: תודה רבה

פנינה תמנו: הקולות האלה צריכים להישמע, וצריך לזכור שאנחנו באמת חייבים לשנות את המצב

פנינה תמנו:  אני מקווה שגם התיק שלה יטופל, אבל המטרה שלנו גם בוועדה, כשאנחנו מביאים את הקולות האלה, היא לשנות מערכתית

פנינה תמנו:  אני חושבת שעלו פה דברים שיש לי לא רק הרגשה – מי שמכיר אותי, אני לא ארפה, וגם חברי הכנסת שנמצאים פה

פנינה תמנו:  אנחנו חייבים לטפל בזה

פנינה תמנו:  אנחנו ממש חייבים לטפל בזה, ובטח במקומות של הפערים הכלכליים בקצבאות ובסיוע, שאלה דברים שגם אתם מבינים שאין בהם שום היגיון

פנינה תמנו:      מטי, תוכלי להחליף אותי לכמה דקות? אני צריכה לצאת לדיון מאוד מאוד משמעותי ואחזור

פנינה תמנו:  אני רק אומר שיש פה את עמותת "בעצמי"

עאידה תומא סלימאן: לא חכ"ים? פנינה, יש לנו ועדות

פנינה תמנו: היא יכולה לתת לכם לדבר

פנינה תמנו:  מטי יושבת, ואני לא קובעת לה איך לנהל

פנינה תמנו:  אני חוזרת תוך כמה דקות

פנינה תמנו:  יש לך את מירב, ויש לך פה את הרשימה

מטי צרפתי הרכבי: בסדר

מטי צרפתי הרכבי:  מי עכשיו? זו הרשימה

מטי צרפתי הרכבי:  חברת הכנסת עאידה, בבקשה

עאידה תומא סלימאן: תודה רבה

עאידה תומא סלימאן:  האמת היא שכואב הלב לשבת שנה אחרי שנה; רק מחליפים כיסאות, אבל שומעים את אותן עדויות

עאידה תומא סלימאן:  ישבתי בכיסא של יושבת-ראש הוועדה וטיפלתי בנושאים האלה, ולהגיד לכם את האמת: עם כל אולי הכוונות הטובות ואולי אני לא-יודעת-מה, אנחנו עדיין שומעות את אותם סיפורים

עאידה תומא סלימאן:  זה בלתי מתקבל על הדעת, זה לא מקובל עלינו ואנחנו לא יכולות לסבול את זה יותר

עאידה תומא סלימאן:  לבוא ולהגיד שיש הוראות חדשות אבל הן עדיין בחתימה, כלומר עוד לא נחתמו וההוראות האלה עוד לא מחייבות

עאידה תומא סלימאן:  טוב מאוד שאתן אומרות שאתן עובדות לפי רוח הדברים של ההוראות, אבל מה עיכב את ההוראות האלה עד היום הזה? אנחנו מדברים על זה כבר שנים

עאידה תומא סלימאן:  לא יכול להיות שסכום הכסף שניתן לשכר דירה הוא קבוע מ-2002

עאידה תומא סלימאן:  כולם בבית הזה נותנים הרצאות על העלייה בשכר הדירה ועל משבר הדיור ולכולם יש פתרונות, והם רק פשוט שוכחים שמי שסובל מזה זה אנשים שבדיוק עונים על הקריטריונים האלה והם מקבלים – מה? 700 שקל? מה היא תעשה עם ה-700 שקל? למה נשים שנמצאות בפריפריה או באוכלוסייה הערבית נדונות לקבל סכומים כאלה? למה? שכר הדירה שם, יעני, יותר טוב? מישהו בדק אם בקיבוץ, ביישוב או בכפר ערבי יש מלא דירות להשכרה, דבר שגורם לירידה בשכר דירה? עברו הימים האלה

עאידה תומא סלימאן:  אם ההיגיון היה שנותנים פחות סכומים כי שם שכר הדירה הוא פחות, זה לא נכון

עאידה תומא סלימאן:  אין דירות להשכרה

עאידה תומא סלימאן:  לכן, מה שבעצם קורה הוא שאתם מעבירים את הכסף לבעלי הדירות, ובעלי הדירות פתאום מבינים איזו חשיבות יש לנכס שלהם שהם יכולים כך לקבל כסף מהמדינה ומעלים את הסכום

עאידה תומא סלימאן:  זה חוזר בבומרנג

רות מנע: אני רק רוצה להתייחס לנקודה הזאת

רות מנע:  אין בתוכנית נפגעי אלימות - - -     

מטי צרפתי הרכבי: עאידה, תודה

עאידה תומא סלימאן: לא

עאידה תומא סלימאן:  יש לי כמה שאלות

מטי צרפתי הרכבי: סליחה

מטי צרפתי הרכבי:  עאידה תסיים, ואז תתייחסי

עאידה תומא סלימאן: את אמרת שהוספתם קבוצות חדשות להוראות שלכם והרחבתם את הקבוצות שזכאיות לסיוע הזה

עאידה תומא סלימאן:  אשמח לשמוע בפירוט איזה קבוצות נוספות

עאידה תומא סלימאן:      דבר נוסף – מתי מתכננים דיון רציני, או שכנראה נצטרך לקחת את זה לוועדת הכספים או אני לא יודעת איפה, בעניין הסכום שניתן?     האם אתם בונים על תקציב? כלומר, כשיגיע תקציב המדינה החדש, האם נראה שמשרד השיכון כבר ביקש תוספת בתוך התקציב שהוא ישתמש בה גם להעלאת הסכום כמו שעשיתם ב-2019? ואם עשיתם ב-2019, למה לא נזכרתם לבקש את זה בתקציב 2021–2022? באמת, האם אנחנו רואים כוונות שיתורגמו לצעדים או שנישאר בהצהרות ונשב פה בעוד שנה ונתלונן ונביא עדויות קורעות לב? ליבי איתך באמת

עאידה תומא סלימאן:  קודם כול, כל הכבוד על איך שאתן מחזיקות מעמד

עאידה תומא סלימאן:  מאוד חורה לי השיח שנשים לא צריכות לצאת למקלט

עאידה תומא סלימאן:  שלא ילמדו אותנו

עאידה תומא סלימאן:  אלפי נשים ניצלו ונשארו איתנו בחיים בזכות העבודה שנעשית במקלטים

עאידה תומא סלימאן:  שלא יגידו לנו עכשיו שאין צורך במקלטים

עאידה תומא סלימאן:  עד שלא ישתנה משרד השיכון וייתן מענים, משרד הרווחה ייתן מענים והמשטרה תזוז ותאכוף את צווי ההגנה, אנחנו צריכות את המקלטים האלה

מטי צרפתי הרכבי: עאידה, תודה רבה

מטי צרפתי הרכבי:      רות, בבקשה, את יכולה להתייחס בקצרה בבקשה

רות מנע: באמת כואב הלב לשמוע את הסיפורים

רות מנע:      בהתייחס לחברת הכנסת עאידה, אני רק אומר שב-2019 זה לא שקיבלנו תוספת תקציבית

רות מנע:  זה היה תקציב של המשרד ועשינו הסטה מאותו מקום של חשיבות

עאידה תומא סלימאן: השאלה שלי היא למה לא דרשתם את זה - - -     

רות מנע: בכל דיוני התקציב הנושא הזה עולה על ידינו כגורמים מקצועיים

רות מנע:  כל השנים, לפחות בחמש השנים האחרונות, אנחנו מעלים את זה כל פעם מחדש

רות מנע:  זה עולה

רות מנע:      דבר שני – אני רק רוצה להתייחס לעניין הפער בין היישובים

רות מנע:  בתוכנית לנפגעי אלימות אין פער בין יישובים קטנים ליישובים גדולים

רות מנע:  כל מי שנמצאת ומוכרת בתוכנית מקבלת את אותו סכום

מטי צרפתי הרכבי: את אותו סכום גם בעיר וגם בכפר

מטי צרפתי הרכבי:  תודה רבה

מטי צרפתי הרכבי:      יש כאן נציג של משרד הרווחה?     

טלי רוזנפלדר: יש פה שתי נציגות: אחת – של המקלטים, של החוץ-ביתי, ואני נציגה של הקהילה

מטי צרפתי הרכבי: מי מטפל בנושא קצבת ההסתגלות?     

טלי רוזנפלדר: זו תוכנית משותפת

מטי צרפתי הרכבי: אם אפשר, להתייחס גם לזה וגם להתייחס לשאלה למה לא מגדילים את ההקצבה הזאת

מטי צרפתי הרכבי:  גברתי, בבקשה

מטי צרפתי הרכבי:  אמרי את שמך לפרוטוקול

מטי צרפתי הרכבי:  שלוש דקות

טלי רוזנפלדר: שמי טלי רוזנפלדר, ואני מנהלת תחום אלימות במשפחה בקהילה

טלי רוזנפלדר:  אגיד שאנחנו מיישמים החלטה שניתנה על-פי חוק של מתן המענק לנשים יוצאות מקלט, ונקבע על-פי חוק שהוא בין 8,000 שקל ל-10,000 שקל

עדה מימון: אגב, הסכום לא עודכן?     

טלי רוזנפלדר: הסכום לא עודכן

עדה מימון: אבל כתוב בחוק שהוא צריך להיות מעודכן ב-1 בינואר בכל שנה לפי עליית המדד

עדה מימון:  אני ניסיתי למצוא, וראיתי שבאמת זה לא עודכן מ-2012

עדה מימון:  זו הוראה בחוק

טלי רוזנפלדר: אני יכולה לבדוק את זה

טלי רוזנפלדר:  אני לא יודעת להגיד

מטי צרפתי הרכבי: תחזרי אלינו בתשובה סדורה מדוע לא עודכן, ובמידה שכן מעדכנים – בעצם נדרש עדכון רטרואקטיבי מ-2012 בגלל אי קיום דבר החוק

טלי רוזנפלדר: אני אבדוק את זה ואחזור עם תשובה

טלי רוזנפלדר:      חשוב לי כן להגיד שאנחנו הרחבנו את הסיוע שלנו – אולי אורלי מארגון "בעצמי" אחר כך גם תרחיב – בתוכנית משותפת ל"דף חדש" לנפגעות קהילה

טלי רוזנפלדר:  בעצם, את אותה תוכנית שקיימת ליוצאות מקלטים אנחנו נותנים – לצערי, למעט המענק, כי המענק הוא בחוק ליוצאות מקלט – גם ל-150 נשים נפגעות בקהילה שלא יצאו למקלטים ומקבלות גם ליווי

טלי רוזנפלדר:      בנוסף, חשוב לי להגיד, וזה לא צוין פה קודם, שבתוכנית ניתן גם סל שירותים, שהוא סל עד 10,000 שקל, למימוש לצרכים של תעסוקה וגם לצרכים שוטפים של נשים שמממשות את הסכום הזה במהלך התוכנית בהתאם לתוכנית שנקבעת עבורן

טלי רוזנפלדר:      היה פה חבר כנסת שדיבר על מקלטים לגברים, ואני כן אגיד שמן הסתם אין מקלטים לגברים אבל כן קיימות שתי דירות לגברים מורחקי בית, שאנחנו מזמינים ומעודדים גברים להגיע אליהן – גברים שמורחקים או גברים שרוצים להתרחק – כדי שיהיה להם מענה וכדי שהם, גברים בצווי הרחקה, יוכלו לצאת

טלי רוזנפלדר:      דבר נוסף שרציתי להתייחס אליו הוא הרחבה של סיוע לנשים שכן נשארות בקהילה ולא רוצות או לא יכולות לצאת למקלטים

טלי רוזנפלדר:  יש פרויקט משותף שלנו עם "כלבי מיכל סלה" וגם אבטחה מדלגת, כדי להעלות את רמת המוגנות של האישה כשהיא נמצאת בקהילה

מטי צרפתי הרכבי: תודה רבה

מטי צרפתי הרכבי:      הגברת השנייה, יש לך מה להוסיף?     

שלומית בירנבוים: שמי שלומית בירנבוים, ואני מנהלת תחום באגף החוץ-ביתי

שלומית בירנבוים:  אוסיף שדירות המעבר הן חלק מתהליך שיקום

שלומית בירנבוים:  למעשה, אנחנו לא מדברים עליהן מבחינת סיוע בשכר דירה

שלומית בירנבוים:  הן חלק מתהליך השיקום כשלב ליציאה לחיים עצמאיים

שלומית בירנבוים:      אדייק את הדברים שנאמרו בתחילת הדברים

שלומית בירנבוים:  יש שני מקלטים, בחיפה ובבאר-שבע, שמיועדים גם למתבגרים בני 14 עד 18

מטי צרפתי הרכבי: טיפה בים

מטי צרפתי הרכבי:  גם המקלטים לגברים מכים, גם המעונות האלה וגם טיפה בים

מטי צרפתי הרכבי:  תודה רבה

מטי צרפתי הרכבי:      חברת הכנסת מירב בן ארי, את רוצה להתייחס?     

מירב בן ארי: קודם כול, אני רוצה להגיד משהו על רות, כי הייתה לי איתה עבודה מאוד טובה הרבה שנים בכל הנושא של צעירים חסרי בית, שהובלתי בכנסת העשרים במשך ארבע שנים

מירב בן ארי:  חשוב לי לומר שיש כאן שותפה מאוד במשרד השיכון, שגם מבינה את הצרכים

מירב בן ארי:  תאמינו לי שעברתי הרבה משרדי ממשלה מאז 2015, וצריך לומר את שבחך כי את עושה עבודה ואת גם מודעת באמת לצרכים ולחולי של החברה הישראלית במקומות הכי קשים

מירב בן ארי:  תדעו שעברנו הרבה פקידים – פקידים – היא מספיק בכירה במשרד, ודווקא כאן יש עם מי לדבר וצריך לעשות

מירב בן ארי:  אני גם בטוחה, אסיה, שבמקרה שלך רות תתגייס

מירב בן ארי:  אבל, בלי קשר, צריך לפתור את זה בצורה רוחבית

מירב בן ארי:      אנחנו העברנו חוק, שלי ושל זהבה גלאון, בתמיכה של שר האוצר דאז כחלון, של סיוע במקלטים בסך 10 מיליון שקל, והוא כבר עלה מאז

מירב בן ארי:  אני אשמח לשמוע ממישהו, מישהו מהמשרדים הממשלתיים, שמבין איפה החוק הזה עומד

מירב בן ארי:  אולי את יודעת? זה לא קשור אלייך

מירב בן ארי:  זה רווחה

רות מנע: לא

רות מנע:  זה רווחה

מירב בן ארי: ברווחה יש סל שיקום, והבאנו לזה כסף

מירב בן ארי:  זה חוק שלי, כך שאני מכירה את זה

מירב בן ארי:  נשמח לדעת איפה זה עומד מבחינת סל שיקום

מטי צרפתי הרכבי: גם לגבי זה, בבקשה, אם אתן לא יודעות – תחזרו עם מענה

מירב בן ארי: זה חוק שלי ואנחנו גם תקצבנו את זה

אורלי סטוצ'ינר כהן: - - -     

מירב בן ארי: כן, זה התקצוב שיש היום

מירב בן ארי:  כשאנחנו הגענו לזה ב-2015, לא היה כלום

מטי צרפתי הרכבי: משרד הרווחה, תוכלו לחזור במענה או שאתן יודעות?     

טלי רוזנפלדר: אני לא בטוחה שהבנתי את השאלה לגבי סל שיקום

מירב בן ארי: החוק של סל שיקום של יוצאות מקלטים

טלי רוזנפלדר: סל שירותים

מטי צרפתי הרכבי: סל שירותים

מטי צרפתי הרכבי:  זה מה שהן מקבלות היום כשהן יוצאות מהמקלט, כאשר בעיית הדיור היא לא בתוך הסל – נכון?     

טלי רוזנפלדר: היא לא בתוך הסל, אבל בתוך הרווחה כן יש סל גמיש שנשים נפגעות אלימות - - -     

אורלי סטוצ'ינר כהן: זה בהקפאה עכשיו

מירב בן ארי: לא, לא

מירב בן ארי:  סל גמיש זה גם תוכנית שלי, וזה לא קשור בכלל

טלי רוזנפלדר: בסל גמיש יש סיוע עד 5,000 שקל בשכר דירה

מירב בן ארי: כן, אבל זה לא קשור לשאלה אם היא יוצאת ממקלט

טלי רוזנפלדר: זה לא קשור לשאלה אם היא יוצאת ממקלט – זה קשור לשאלה אם היא מטופלת ברווחה, בין אם היא יצאה ממקלט או לא יצאה ממקלט

מירב בן ארי: זה ברור

מירב בן ארי:  קודם כול, סל גמיש זה תוכנית אחרת שעשינו

מירב בן ארי:  יש כאן את הארגונים, והם עשו את זה איתנו יחד

מירב בן ארי:  זה לא קשור לזה שהיא יצאה ממקלט או לא, אלא לזה שהיא מטופלת ומוכרת ברווחה

מירב בן ארי:  זה דבר אחד, ולא נעשה מזה סלט מטבוחה

מירב בן ארי:      אני שואלת: בסל השיקום שמתוקצב בחוק שהעברנו ב-2015, בעצם, מרכיב הדיור לא מתוקצב – נכון? הינה, הם מכירים את העניין מצוין

טלי רוזנפלדר: נכון

מירב בן ארי: יפה

מירב בן ארי:  עכשיו, זה גם עשה לי סדר

מירב בן ארי:  מרכיב הדיור לא נכנס בסל, כך שאולי כן צריך לעשות אותו בנפרד

מירב בן ארי:      דבר שני, מאי דיברה

מירב בן ארי:  יש פתרון אחד גדול ורוחבי, וזה האיזוק האלקטרוני

מירב בן ארי:  ברגע שיהיה איזוק, היא לא צריכה לברוח למקלט

מירב בן ארי:  היא תוכל לחיות עם ילדיה

מירב בן ארי:  ברגע שיהיה איזוק, צו ההגנה שקיבל אותו בן הזוג, שלא הבנתי אם זה היה בעלך, היית יודעת איפה הוא

מירב בן ארי:  הרבש"צ, הרב"ש, המשטרה, השיטור הקהילתי והשיטור העירוני לא יעזרו ביום שהוא יחליט להפר את צו ההרחקה, ואף אחד לא יידע

מירב בן ארי:  יש כאן דבר אחד – והיושבת-ראש לא נמצאת פה – אתם בוועדה צריכים לפנות לשר לביטחון לאומי, שנורא חשובות לו הפיתות, שנורא חשוב לו לעצור את אגף כלי ירייה ושנורא חשוב לו לאטום, ואת הדבר הכי חשוב שזה מציל חיים, שזה איזוק אלקטרוני, שבו, מצד אחד, אם הוא מפר צו הרחקה אנחנו נדע איפה הוא, ומצד שני, לא היא ולא ילדיה יצטרכו לנטוש

מירב בן ארי:  כל עוד הוא לא מביא את האיזוק, הוועדה צריכה לפנות אליו – תכף אני הולכת להתעצבן בביקורת – שיביאו את האיזוק

מירב בן ארי:  זה עבר כבר קריאה ראשונה, ואפילו יש לו תקציב

מירב בן ארי:  הוא מתוקצב לכל מה שקשור

מירב בן ארי:  הרי יישום האיזוק ייקח לפחות שנה, אז ברגע שהוועדה תפנה – לא נוכל לפתור את כל הבעיות ועדיין נצטרך לתת פתרון של משרד השיכון ולכן רציתי לוודא לגבי מרכיב הדיור שהוא צריך דיון נפרד, אבל לפחות, מבחינת ביטחון, תוכל לדעת איפה הוא, כי הרי כל הקטע של האיזוק הוא שזה צמוד וברגע שהוא מסתובב פשוט יודעים איפה הוא

מטי צרפתי הרכבי: מירב, תצא קריאה מהוועדה גם לשר

מירב בן ארי: בלי קשר, אני כבר פונה כי זה חוק שלי והעברתי את זה בביטחון לאומי בוועדה

מטי צרפתי הרכבי: לגבי החוק שאישרת בעניין ה-10 מיליון, איך קוראים לסל?     

מירב בן ארי: זה סל שיקום

מטי צרפתי הרכבי: משרד הרווחה, אם תוכלו לחזור - - -     

מירב בן ארי: לא

מירב בן ארי:  מטי, כבר הבנתי את זה

מירב בן ארי:  יש קטע שאני מבינה מהר, והבנתי את הקטע שבתוך סל השיקום - - -     

קריאה: סל שירותים

קריאה:  סל שיקום זה משרד הבריאות

מירב בן ארי: בסל השירותים לא נמצא מרכיב הדיור, ולכן נוצר מצב שבאמת נושא הדיור נשאר בסכומים הנמוכים האלה כמו הסכום של חסרי הבית שגם הוא נמוך וגם הוא, לדעתי, הסתיים – נכון?     

רות מנע: לגמרי

רות מנע:  אין תקציב לזה

מטי צרפתי הרכבי: תודה רבה

מירב בן ארי: עוד לא סיימתי

מירב בן ארי:  יש לי עוד מילה אחת שאני חייבת להגיד באופן כללי

מירב בן ארי:  אחד הדברים הבעייתיים באלימות במשפחה זה שהיא חוששת לעזוב את הבית

מירב בן ארי:  אין מה לעשות, היא חוששת, והיא אומרת: מה נעשה, אני והילדים שלי? לאן אני אלך? באלימות בתוך המשפחה, ברגע שאין לה אפשרות לדיור חלופי – היא נשארת בבית וסופגת מכות ואלימות פיזית, מינית, כלכלית ונפשית

מירב בן ארי:  לדעתי, וזה המשפט האחרון שלי, כל עוד משרד הרווחה ומשרד השיכון – יש דברים שאתם עושים יחד, ועשינו זאת גם עם חסרי הבית – לא יאחדו פה כוחות ויבינו שחלק מסל השירותים הוא לתת לה דיור חלופי הולם, לא מסוכן ולא מסכן חיים, ואולי יש איזה פתרון, אבל כל עוד היא תמשיך לספוג אלימות, היא תפחד מעניין המדור ותפחד לעזוב את הבית

מירב בן ארי:  אבל, ברגע שהיא תדע שבתוך סל השירותים יש גם מרכיב דיור אלטרנטיבי, נוכל להציל חיים

מירב בן ארי:      אני הולכת להצביע בוועדת ביקורת

מטי צרפתי הרכבי: תודה רבה

מטי צרפתי הרכבי:      אורלי כהן, מנהלת חטיבת השיקום ב"בעצמי", בבקשה

אורלי סטוצ'ינר כהן: בוקר טוב

אורלי סטוצ'ינר כהן:  אני שמחה להיות בדיון הזה

אורלי סטוצ'ינר כהן:  אנחנו מפעילים את תוכנית "דף חדש" מזה 3

אורלי סטוצ'ינר כהן: 5 שנים מכוח חוק, לשמחתי הרבה, וכמו שציינו כאן, במשך השנה וחצי האחרונות אנחנו הרחבנו את התוכנית – בהתחלה, על-ידי סיוע פילנטרופי, וכעת בעצם דרך משרד הרווחה – לעוד 150 נשים שסיימו מערכת יחסים אלימה בקהילה ומבקשות, כמו נשים יוצאות מקלט, לפתוח דף חדש

אורלי סטוצ'ינר כהן:  לשמחתנו הרבה, המשרד מכיר בזה, והן מקבלות סל שירותים של 10,000 שקלים

אורלי סטוצ'ינר כהן:  הן לא מקבלות את המענק

אורלי סטוצ'ינר כהן:      מניסיוננו, נשים שיוצאות מהמקלט – ופה גם ההבדל לגבי נשים שעוזבות בתוך הקהילה – משתמשות במענק כדי לשלם שכירות מראש

אורלי סטוצ'ינר כהן:  אני חושבת שכדאי מאוד שאנחנו נבין שהמציאות מאוד קשה בחוץ

אורלי סטוצ'ינר כהן:  רוב בעלי הדירות לא רוצים להשכיר דירות לנשים נפגעות אלימות

אורלי סטוצ'ינר כהן:  אנחנו יכולות לדבר פה על הסכומים ואנחנו יכולות לדבר על הכסף, אבל בפועל יש פה בעיה אמיתית

אורלי סטוצ'ינר כהן:  אם הם כבר מסכימים, זה רק בתשלום מראש

אורלי סטוצ'ינר כהן:  מאיפה האישה הזאת תביא עכשיו תשלום מראש? היא יכולה אולי על-ידי המענק לתת שלושה חודשים מראש, אבל מה אחרי זה? בעצם, האישה נתקעת במצב שבו האפשרויות תחת הסיטואציה הזאת, ואנחנו צריכים למצוא דרך, אם אפשר גם דרך משרד השיכון, אולי אפילו לתת מקדמה לנשים כאלה כדי שהן יוכלו לשלם על החודשים הראשונים של השהייה

מירב בן ארי: כמו מה שעשינו עם יהדות טורונטו

אורלי סטוצ'ינר כהן: נכון, בדיוק

פנינה תמנו: פילנתרופיה שנכנסה לנעלי המדינה ומה נתנה להן? מענק?     

מירב בן ארי: מה שעשינו עם משרד העבודה יחד עם המדינה, כמובן בממשלה הנורמלית שהייתה פה, זה שבעצם נתנו לה שלושה חודשי grace שהיא רושמת לצהרון

מירב בן ארי:  "בעצמי" - - -     

אורלי סטוצ'ינר כהן: כן, זה משהו אחר

אורלי סטוצ'ינר כהן:  לא, זה לא "בעצמי" – זה ידידות טורונטו הפעילה את זה

מירב בן ארי: ידידות טורונטו

אורלי סטוצ'ינר כהן: זה משהו אחר לגמרי, והתוכנית הזאת מסדירה גם

מירב בן ארי: דרך-אגב, גם זו נסגרה

מירב בן ארי:  כל דבר טוב נסגר פה

אורלי סטוצ'ינר כהן: נושא הדיור – בעצם, אנחנו זקוקים גם לנושא של כמה חודשים מראש

אורלי סטוצ'ינר כהן:  הדבר הנוסף, ואני חושבת שזה עלה פה אבל אני רוצה להשמיע את הקול הזה בצורה משמעותית, זה הנושא של חוסר זכאות לדיור ציבורי

אורלי סטוצ'ינר כהן:  אישה למשך זמן של שלוש שנים יודעת שיש לה את הסיוע בשכר דירה, אבל מה אחרי זה? הנשים האלה נשארות עניות, שזה בכלל סיפור מאוד עצוב

אורלי סטוצ'ינר כהן:  השיקום של הנשים מורכב

אורלי סטוצ'ינר כהן:  שמענו פה את העדויות של הנשים האמיצות, ואני ממש רוצה להגיד לכן: כל הכבוד

אורלי סטוצ'ינר כהן:  זה ממש לא מובן מאליו שאתן כאן ומספרות את הסיפור האישי שלכן

אורלי סטוצ'ינר כהן:  אתן באמת הגיבורות האמיתיות שצריכות להתמודד עם הדבר הזה בשטח

אורלי סטוצ'ינר כהן:  קודם כול, באמת כל הכבוד

אורלי סטוצ'ינר כהן:  אבל, אני אגיד שבאמת הנשים ממש נמצאות בתוך מצב שאין להן ודאות ליום שאחרי זה ומה יקרה איתו

פנינה תמנו: אורלי, את צודקת

פנינה תמנו:  הקדמת תשלומים – אני מבינה שעם המענק של 9,000 שקל אין בעיה ואפשר להקדים את זה או שזה גם ביורוקרטי?     

אורלי סטוצ'ינר כהן: כרגע, בעצם, המענק הזה ניתן, ואנחנו מצליחים לשלם את זה ממש סמוך ליציאה מהמקלט

פנינה תמנו: לפני היציאה

אורלי סטוצ'ינר כהן: לא, זה לא לפני היציאה

פנינה תמנו: לאן הן ייצאו, אם אין להן? איך הן יעשו חוזה? לא, הדבר הזה חייב להשתנות

פנינה תמנו:  הן צריכות את כל ההתארגנות

פנינה תמנו:  גם בן-אדם נורמטיבי – סליחה, חוזרת: גם בן-אדם במצב נורמלי צריך התארגנות לפני עזיבה, אפילו במעבר דירה, של לפחות חודשיים-שלושה

פנינה תמנו:  אנחנו רוצים שהקדמת הקצבה הזאת תהיה באופן חד וחלק ובלי זה אי-אפשר

פנינה תמנו:  אני לא מבינה איך מצפים שימצאו דירה? מה, יסתמכו על טובות? או שייפלו לידיים שינצלו אותן? זה דבר אחד

אורלי סטוצ'ינר כהן: הרבה מאוד מסתמכות על טובות

פנינה תמנו: דבר נוסף – ראית שנגעת בדיור הציבורי

פנינה תמנו:  יש גם הצעת חוק שהגשנו: נשים, ובואו נתחיל עם נשים יוצאות מקלט בוודאי, שאין להן קורת גג, אין סיכוי שבמסלול הזה הן ישרדו את התקופה שבפניה הן עומדות

פנינה תמנו:  לדעת, להביא נוהל שנותן העדפה ובחינה, כמו שידעתם לציין, בלי מקבלי ההחלטות, כל מיני נהלים

אורלי סטוצ'ינר כהן: אבל, חברת הכנסת, אני רק רוצה להסב את תשומת הלב

אורלי סטוצ'ינר כהן:  אנחנו באמת מדברות על הנשים יוצאות מקלט, אבל אני רוצה להגיד שרוב הנשים נפגעות האלימות הן לא יוצאות מקלט

אורלי סטוצ'ינר כהן:  הן נמצאות בקהילה, הן נמצאות ברמות סיכון לפעמים מאוד גבוהות, ואין להן יכולת לצאת למקלט

אורלי סטוצ'ינר כהן:  לא כל אישה יכולה לצאת למקלט, אם זה בגלל הסיבות שאת ציינת כמו זו שיש לה ילד מעל גיל 14 ואם זה מסיבות אחרות

אורלי סטוצ'ינר כהן:  המקלט הוא לא פתרון עבור כולן

אורלי סטוצ'ינר כהן:  בכל פתרון שאנחנו נוגעים בו עבור נפגעות אלימות אנחנו חייבות לקחת בחשבון גם את הנשים שלא יוצאות למקלטים, בעיקר אם אנחנו רוצים להפוך את הדברים שאנחנו רוצים לעשות כדי שהם ישפיעו על נשים שהן נפגעות אלימות

אורלי סטוצ'ינר כהן:  אנחנו רוצים לעודד את זה שהן יוכלו לשמור על החיים שלהן ולבחור בדרך אחרת, והחוק צריך לעמוד - - -     

פנינה תמנו: אנחנו הולכים גם לתקן חלק מהסעיפים, למשל סעיף 4 שאומר שהבקשה למענק הסתגלות תשולם לאחר יציאתה

פנינה תמנו:  זה משהו שאנחנו גם צריכים בפני עצמנו, והינה אנחנו לוקחים אחריות כשהמחוקק טועה

פנינה תמנו:  אנחנו, בהחלט, נתקן גם את הלקונה הזאת

פנינה תמנו:      לא נשאר לנו הרבה זמן, ואני כן רוצה לשמוע את ארגונים של החברה האזרחית

פנינה תמנו:  אשמח גם שתשלחי לנו את הנקודות כתובות, ואנחנו נדע גם להגיש את כל מה שצריך

פנינה תמנו:      מטי, לא דיברת? אנחנו נותנים למטי לדבר

פנינה תמנו:  ננסה לעשות את זה מכווץ, כדי לשמוע ארגוני חברה אזרחית

מטי צרפתי הרכבי: אעשה זאת ממש קצר

מטי צרפתי הרכבי:  תודה, גבירתי יושבת-הראש

מטי צרפתי הרכבי:  אני חושבת שכולנו כאן סביב השולחן מסכימים שזו חובה אזרחית ומוסרית של כולנו לדאוג לנושא הדיור

מטי צרפתי הרכבי:  נושא האלימות נגד נשים הוא רחב, וכאן הדיון הוא סביב הדיור וזה העיקר

מטי צרפתי הרכבי:  אין ספק שצריך לעדכן מיידית את התעריף, כך שהוא יהיה ריאלי ומוצמד לעתיד

מטי צרפתי הרכבי:  אין ספק שצריך לתת את הדעת גם על חסרות המעמד ברמה מערכתית

מטי צרפתי הרכבי:  חייבים לתקן את הקריטריונים לדיור הציבורי, כך שהם ייתנו מענים גם ליוצאות מקלט וגם ללא יוצאות מקלט, אבל רגע לדייק את הקריטריונים כדי שזה יהיה פתרון ומתווה ראוי ומכבד

מטי צרפתי הרכבי:      שמענו שהקצבת ההסתגלות לא עודכנה מאז 2012, בניגוד לחוק, ולכן צריך מיידית לעדכן וגם לוודא שזה מעודכן רטרואקטיבית

מטי צרפתי הרכבי:      אני מברכת על ההצעה של יואב לגבי הצעת החוק הפרטית, שבה אנחנו רוצים לתת שנתיים נוספות grace, על מנת לתת עורף כלכלי של הבטחת ההכנסה

מטי צרפתי הרכבי:  הוא מציע עוד שנתיים, למרות שהאישה עובדת, כדי שיהיה לה grace

מטי צרפתי הרכבי:      גבירתי, תודה רבה על הדיון

פנינה תמנו: תודה

פנינה תמנו:  תודה שהחלפת אותי

פנינה תמנו:      ממשרד הרווחה דיברו?     

קריאה: כן

פנינה תמנו: פספסתי

פנינה תמנו:  לא נורא

פנינה תמנו:  אשלים את החומר

פנינה תמנו:      יש פה נציג מארגון "אישה לאישה"? נעמי שניידרמן

נעמי שניידרמן: בוקר טוב, גבירתי היושבת-ראש

נעמי שניידרמן:  אני רוצה מאוד מאד לברך על הדיון הזה

נעמי שניידרמן:  אני גם רוצה להגיד שאני 15 שנה בתחום, ולבוא ולשמוע פה את מאי ואת אסיה זה לא נעשה יותר קל

נעמי שניידרמן:  אני באמת רוצה לברך אתכן שעשיתן את המאמץ

נעמי שניידרמן:  אני חושבת שלשמוע אתכן מיד ראשונה זה יותר חזק מכל שיח שלנו

נעמי שניידרמן:      אני, כמובן,  מצטרפת לתפיסה שחייבים להחיל את הזכאות לדיור גם על יוצאות מקלטים ועל נשים נפגעות אלימות

נעמי שניידרמן:  זה כל כך א'-ב' בהקשר של שיקום

נעמי שניידרמן:  העמותה שאני מנהלת מפעילה את מערך דירות המעבר הגדול ביותר בארץ

נעמי שניידרמן:  דובר על זה שיש 21 מסגרות שהמשרד מפעיל, ואנחנו מפעילות 11 מתוך המסגרות האלה

פנינה תמנו: מה הדברים? אני רוצה שתהיי מאוד נקודתית

פנינה תמנו:  אין לנו זמן

פנינה תמנו:  מהם הליקויים העיקריים?     

נעמי שניידרמן: קודם כול, כמו שאמרת, זו תוכנית שיקומית כללית, ואני מדברת עכשיו רק על הפן של הדיור שבתוך הדבר הזה

נעמי שניידרמן:  הוא יושב על מודל ארכאי שמניח מגורים של שתי נשים בדירה אחת

נעמי שניידרמן:  הלכה למעשה, המודל הזה מוכיח את עצמו באופן חלקי ביותר

פנינה תמנו: זה מדהים אותי

פנינה תמנו:  20 דירות – גם זה כאילו זרקו איזו עצם, ובתוך זה אומרים לכם: תסתדרו

פנינה תמנו:  זה מודל באמת ישן

נעמי שניידרמן: באמת תעזרו לנו

פנינה תמנו: צריך להגדיל את מלאי הדירות, וקודם כול, להגדיל ל-40 דירות

פנינה תמנו:  השיכון נותן את הדירות?     

נעמי שניידרמן: הרווחה

פנינה תמנו: שבו עם משרד השיכון

פנינה תמנו:  אנחנו רוצים שתוך זמן קצר יהיו 40 דירות

פנינה תמנו:  אין שום סיבה בעולם

נעמי שניידרמן: דירה לכל אחת

פנינה תמנו:  חד-משמעית

פנינה תמנו:  הן לא צריכות לגור במשותף

פנינה תמנו:  זה כאילו "תסתדרו

פנינה תמנו:  המדינה נטשה אתכן"

נעמי שניידרמן: אני רק רוצה להאיר את הדבר עוד יותר

נעמי שניידרמן:  הלכה למעשה, המשמעות היא שאנחנו נותנות שירות לפחות נשים ממה שהיינו יכולות, משום שנשים בוחרות לא לבוא לתוכנית או שלא ניתן לתת להן את השירות

נעמי שניידרמן:  אנחנו מגייסות כמה שאנחנו יכולות את המימון המשלים, אבל עליית המחירים של הדירות לא מאפשרת לנו - - -     

פנינה תמנו: מימון משלים למה?     

נעמי שניידרמן: כדי שלכל אישה כן תהיה דירה

פנינה תמנו: לא

פנינה תמנו:  נגענו בזה

פנינה תמנו:  הן לא צריכות בכלל לחפש, ולא אתם צריכים למצוא את המימון המשלים

פנינה תמנו:  צריך 40 דירות – תמצאו 40 דירות

פנינה תמנו:  אין שום סיבה בעולם שלא יהיו פה 40 דירות שהמדינה דרכן עוזרת לנשים האלה, למשל אם זה דיור ציבורי פנוי שאתם צובעים את זה ואומרים "זה מיועד לנשים מוכות"

פנינה תמנו:  אפשר להביא 20 דירות מהדיור הציבורי

פנינה תמנו:  תמצאו את הדרך – אולי הדירות הפנויות האלה שאנחנו מדברים עליהן

פנינה תמנו:  אבל, הן לא צריכות לגור ביחד

נעמי שניידרמן: אם אני לא טועה, יש בינינו לבין המשרד תמימות דעים מקצועית, והשאלה היא האם הוועדה יכולה - - -     

פנינה תמנו: אני בטוחה

פנינה תמנו:  הנשים שיושבות כאן ומייצגות את הממשלה הן נשים רציניות שמודעות וגם לא מכחישות, אבל אנחנו נכנסים ל-mode של פעולה יותר מוגברת ומואצת

פנינה תמנו:  40 דירות ייתנו לנו

פנינה תמנו:  המשאב הזה הוא של המדינה

פנינה תמנו:  52% מהאוכלוסייה הם נשים, ובלי קשר גם 48% הנותרים זה האימהות שלהם, הילדים שלהם והילדות שלהם

פנינה תמנו:  אין שום סיבה בעולם לגבי 40 דירות

פנינה תמנו:  אנחנו נשב פה על 20 דירות

פנינה תמנו:  אני לא איזה פזרנית כספי ציבור ואני לא ידועה ככזו, אבל אלה דיני נפשות

פנינה תמנו:  אנחנו נמצא 40 דירות

פנינה תמנו:  אני רוצה תוך חודש דיווח לוועדה שיש 40 דירות

נעמי שניידרמן: זה אומר להגדיל את הממד הזה בתעריף - - -     

פנינה תמנו: את אמרת את הדברים שלך, ואני מבקשת לסכם אלא אם כן יש לך עוד נקודה להעיר

נעמי שניידרמן: אני רק מחדדת את הנקודה שהמשמעות היא תוספת לא כל כך גדולה לתעריף הנוכחי כדי לאפשר לנו לשכור

פנינה תמנו: אני לא בטוחה אם זה תעריף

פנינה תמנו:  אנחנו נעשה את זה בדרכנו

פנינה תמנו:  זה יכול להיות גם בדיור ציבורי

פנינה תמנו:  זה לא בהכרח תעריף של העמותה

פנינה תמנו:  אני באה לשרת ציבור ולא אף עמותה

פנינה תמנו:  אבל, תודה על הנקודות שאת מעלה בצורה מובהקת ובאומץ

פנינה תמנו:  בסוף, המטרה שלי היא שכל מי שמפעיל תוכנית של המדינה לא יחשוש לבוא ולהגיד איפה לקוי

פנינה תמנו:  זה התפקיד שלכם

פנינה תמנו:  כל זרוע וכל עמותה, אתם צריכים להגיד מה לקוי

פנינה תמנו:      משרד העלייה והקליטה, דיברתם?     

עדי קול: לא דיברנו

פנינה תמנו: אשמח

פנינה תמנו:  אני מברכת אותך, עדי, שעבדה תחתיי ונכנסה לתפקיד לפני כשנה

פנינה תמנו:  כבר עברה שנה?     

עדי קול: עוד לא, כמעט

פנינה תמנו: אני רוצה לברך את האגף שלכם, שאתם הבאתם לי את הרעיון להגדיל את הקצבאות ולא אני

פנינה תמנו:  מה ששייך לכם שייך להם

פנינה תמנו:  זה אולי אחד הדברים היותר טובים

פנינה תמנו:  אולי בכסף זה לא היה הרבה בתקציב, אבל זה באמת אחד הדברים שאני שמחה שעשינו

פנינה תמנו:  בבקשה

עדי קול: אתייחס גם לסוגיה התקציבית וגם לסוגיית הדיור הציבורי

עדי קול:  בהיבט התקציבי, כל השירותים שאנחנו נותנים הם מענים תוספתיים על מה שמשרד הרווחה נותן ועל מה שהרשויות המקומיות נותנות

עדי קול:  אנחנו רק תוספת לכל הדברים

פנינה תמנו: אם את עולה חדשה, 9,000 שקל הופכים ל-15,000 שקל?     

עדי קול: כן

עדי קול:  הן מקבלות תוספת של 6,000 שקלים, ובנוסף עוד קרן, שיושבת אצלנו באגף הרווחה, של עוד 3,500 שקלים שהן יכולות לקבל

פנינה תמנו: שהן צריכות

עדי קול: יפה

עדי קול:  בנוסף, כרטיסי מזון בסכום שבין 1,000 שקל ל-1,500 שקל שהן יכולות לקבל

עדי קול:      הסכום לעולות, על-פי הקריטריונים של משרד העלייה והקליטה, גבוה יותר מה-9,000 שקל

פנינה תמנו: מתקרב ל-20,000

עדי קול: נכון

פנינה תמנו: מי נציגת הרווחה? תציגי את עצמך

שלומית בירנבוים: שלומית

פנינה תמנו: שלומית, תשבו איתם

פנינה תמנו:  תשוו את התנאים של נשים שהן לא עולות

פנינה תמנו:  אסור שתהיה אפליה

שלומית בירנבוים: ההנחיה הזאת עברה לכל המקלטים

שלומית בירנבוים:  היא מתקיימת

פנינה תמנו: כן, אבל זה לא מספיק

פנינה תמנו:  אני לא רוצה אפליה בין עולות ללא-עולות

פנינה תמנו:  בדרך-כלל, אני פועלת למען עולים חדשים, אבל עדיין אני אומרת לכם שאתם צריכים להשוות

פנינה תמנו:  אגב, עשינו את זה בקלי קלות  - -     

עדי קול: ממש

פנינה תמנו: - - להשוות; אותם תנאים לעולות – אותו דבר לוותיקות

עדי קול: בנוגע לדיור ציבורי, כמובן שזה רק מי שזכאית לדיור ציבורי, אבל כשמישהי מגיעה אלינו כשהיא זכאית ויש לה את הזכאות ממשרד השיכון – היא מקבלת עדיפות בתור, ותוך חודש היא יכולה להיכנס לדיור ציבורי

עדי קול:  בפרק הזמן של החודש הזה היא יכולה לקבל, תחת אגף הרווחה, דיור חירום

פנינה תמנו: תודה

פנינה תמנו:  לצערי, אנחנו לא מספיקים להגיע לכל רשימת הנשים והאנשים הנהדרים שעוסקים בתחום, ואנחנו נעשה דיון המשך

פנינה תמנו:  בינתיים, אתם תעשו עבודה, ואנחנו נגיע ונקבל - - -     

קריאה: - - -     

פנינה תמנו: אני לא יכולה, כי אני חייבת לסכם

פנינה תמנו:  זה חוק

פנינה תמנו:  אני חייבת לסכם

פנינה תמנו:  לצערי, בדיוק בשעה 11:00 השלטר יורד, כמו שאתם יודעים, ברגע שהמליאה נפתחת

פנינה תמנו:  אני ממש מתנצלת

פנינה תמנו:  היה דיון חשוב נוסף על המאבק באפליה וגזענות שהייתי צריכה לרדת אליו

פנינה תמנו:      הוועדה פונה למשרד הרווחה להעלות את סכומי המענק לנשים יוצאות מקלטים

פנינה תמנו:  ניתן ללמוד את זה גם ממשרד העלייה והקליטה, ולדאוג שלא תהיה אפליה בין עולות לוותיקות ולדאוג לעשות אפליה חיובית – לא אפליה חיובית אלא להדביק את הקצב של משרד העלייה והקליטה

פנינה תמנו:      לבחון האם סכום המענק עודכן משנת 2012

פנינה תמנו:  ככול הנראה, לא עודכן

פנינה תמנו:  אני מבקשת לעשות את זה

פנינה תמנו:  זה גם של רווחה

פנינה תמנו:  לבדוק, וכמובן להעלות את זה כלפי מעלה כמו שאמרנו

פנינה תמנו:      	הוועדה קוראת למשרד הבינוי והשיכון לערוך מיפוי עם משרד הקליטה כמה דירות ריקות קיימות ולהשתמש בהן לנשים נפגעות אלימות ויוצאות מקלטים

פנינה תמנו:  אפשר להגדיר את זה, אלא אם כן הנשים לא רוצות

פנינה תמנו:  שמענו את העדות של אסיה, ואנחנו בטח לא רוצים להכניס נשים שהיו במעגל האלימות למקומות אלימים ולמקומות קשים

פנינה תמנו:  אנחנו יודעים שצריך למצוא את מעטפת הסביבה הנכונה

פנינה תמנו:      	להעביר לוועדה את הנוהל החדש, שנכתב בסיוע משרד הרווחה ומעדכן את הכללים ואופן הטיפול בנשים מוכות, לכשייחתם בימים הקרובים

פנינה תמנו:  זה הנוהל הפנים-משרדי שאמרנו שהוא מחדד את הנהלים

פנינה תמנו:  כמובן שזה גם יעבור לוועדה

פנינה תמנו:      	לבחון את המקרה הפרטי של אסיה ולראות מה אפשר לפתור

פנינה תמנו:      	לצמצם את הפער בתקציב בין מי שמקבלים סיוע בדיור ציבורי שאינן נמנות על מעגל האלימות לבין אלה שמקבלים סיוע והם מקבלים יותר

פנינה תמנו:  זה נוהל פנימי

פנינה תמנו:  אתם לא צריכים בשביל זה חוק ולא שום דבר

רות מנע: כסף

פנינה תמנו: כסף יש

פנינה תמנו:  זה לא קשור

פנינה תמנו:  אתם פשוט מגדירים אותם

פנינה תמנו:  תמצאו את ההגדרה הנכונה

פנינה תמנו:  אין דבר כזה

פנינה תמנו:  אגב, אני מבינה: אתם אומרים שבשנה הראשונה אין תבחין של הכנסה מדירה נוספת וכו'

פנינה תמנו:  תמצאו את הדרך

פנינה תמנו:      דיברתי על כך שאנחנו עומדים כרגע על 21 דירות מעבר

פנינה תמנו:  הדבר הזה בלתי אפשרי, ובטח כששתי נשים גרות באותו בית

פנינה תמנו:  זה נוהג שצריך להיפסק ולעבור מהעולם

פנינה תמנו:  צריכים להגדיל את המכסה

פנינה תמנו:  אני דיברתי על 40 כהתחלה

פנינה תמנו:  בעיניי, זה משהו שהוא בר-השגה

פנינה תמנו:  אני מאמינה שאתם תצליחו למצוא

פנינה תמנו:  קחו לכם חודש ימים, ובעוד חודש תשלחו לנו את העדכון מה נמצא במלאי

פנינה תמנו:      דבר נוסף – תיקון החוק שאנחנו נוביל כמחוקקים, חוק שירותי רווחה (זכויות נשים ששהו במקלט לנשים מוכות), התשע"ב-2012

פנינה תמנו:  אנחנו נבדוק את התיקונים שצריכים כדי לקבל את המענק טרם האישה יוצאת מהמקלט

פנינה תמנו:      שוב, התנצלותי למי שלא שמענו

פנינה תמנו:  תבואו למנהלת הוועדה, ובפעם הבאה אנחנו נשתדל לתת עדיפות למי שלא שמענו

פנינה תמנו:       תודה

פנינה תמנו:  תודה לכל העוסקים במלאכה

פנינה תמנו:      הישיבה נעולה